Na današnji dan otkrivena afera "Respiratori": Kako je počela istraga protiv Fadila Novalića i drugih\nPROŠLA GODINA DANA\nIstog dana Tužilaštvo Kantona Sarajevo otvorilo je istragu o ovoj nabavci, a istragu je u maju preuzelo Tužilaštvo BiH\nM. Aš. 27.04.2021\nPROŠLA GODINA DANA Na današnji dan otkrivena afera "Respiratori": Kako je počela istraga protiv Fadila Novalića i drugih\nPrvih 80 respiratora stiglo 25.aprila prošle godine\nNa današnji dan prošle godine novinarka portala "Fokus" Semira Degirmendžić objavila je tekst o tome ko je za FBiH nabavio i uvezao 100 respiratora ACM812 A iz Kine. Do tog ponedjeljka podaci o dobavljaču su bili brižno čuvana tajna i objavi teksta prethodila je višednevna šutnja i ignorisanje naših brojnih upita odaslanih na adrese nadležnih institucija i pojedinaca.\nSve se krilo\nNa pitanje Fokusa „da li je jednoj firmi uplaćeno oko 10 miliona za 100 respiratora iz Kine za potrebe FBiH, te s kojom firmom je potpisan ugovor , na osnovu kojih kriterija i na osnovu čije odluke“, čak nisu htjeli pročitati ni na redovnim, u to vrijeme dnevnim press konferencijama koje su novinari pratili online, a pitanja upućivali na e-mail Ureda Vlade FBiH za odnose s javnošću.\nPotvrdu informacije da je firma “Srebrena malina” uvoznik respiratora novinarka portala "Fokus" Semira Degirmendžić dobila je 27. aprila, tek dva dana nakon što je njih 80 i stiglo u BiH.\nIstog dana Tužilaštvo Kantona Sarajevo otvorilo je istragu o ovoj nabavci, a istragu je u maju preuzelo Tužilaštvo BiH.\nTokom istrage bili su privedeni i premijer Fadil Novalić, kao i Fahrudin Solak i Fikret Hodžić vlasnik “Srebrene maline”. U tom periodu saslušano je na desetine svjedoka, a dvoje od njih, federalna ministrica finansija i komandantica Federalnog štaba Civilne zaštite Jelka Milićević, te direktor Agencije za lijekove i medicinska sredstva Aleksandar Zolak u međuvremenu su izgubili status svjedoka, te dobili onaj osumnjičenih.\nDanas, godinu poslije u toku je sudski proces u ovom predmetu, a iz dosadašnjeg suđenja vidljivo je da se pogodovalo jednoj firmi da dobije ovaj posao, da nisu konsultirani stručnjaci u vezi repsiratora ACM812 A i da je na današnji dan Novalićev šef kabineta pitao premijera hoće li se “Srebenoj malini” prebaciti i 2,9 miliona KM za nabavku zaštitne opreme.\nŠta je tvrdio Novalić\nPodsjećamo, premijer Federacije BiH Fadil Novalić dočekao je na Međunarodnom aerodromu Sarajevo 25.aprila 2020.godine pošiljku od 80 respiratora, koji su stigli iz Pekinga, a koje je Vlada Federacije BiH kupila za potrebe zdravstvenog sistema, vijest je koju je prošle godine objavila Fena.\nKako je tada rečeno, riječ je o 80 respiratora sa po dva izlaza, koji mogu biti i mobilni i stacionarni, te su kao takvi trenutno najtraženiji na tržištu.\n- Važna je pomoć naših prijatelja širom svijeta, kao i naših domaćih firmi i donatora, te koristim i ovu priliku da im se zahvalim. Ali je važna i naša moć da, kao institucije, nabavljamo ono što nam je potrebno, naročito u nezapamćenim uslovima konkurencije na tržištu medicinske opreme. Sa ovom, dosada najvećom pošiljkom respiratora, naš zdravstveni sistem bit će još jači za suočavanje sa pandemijom. Pored ovih 80 respiratora, koje ćemo isporučiti širom FBiH, uskoro će stići ostatak pošiljke od 20 respiratora, što će biti ukupno 100 novih respiratora - rekao je tada premijer Novalić.\nViše o temi Srebrena malina\n17.04.2021 u 11:11\nNIKAD NISU VERIFIKOVANI\nPet Fadilovih respiratora već tri mjeseca na servisu\n13.04.2021 u 17:12\nSrebrena malina Fokus Respiratori Fadil Novalić\nU evidenciji Centra za prevenciju 1.000 ovisnika o drogama\nIDE UZ LAPSUS BAND\nEmir Aličković za "Avaz": I sam sam ponekad baksuz\nDo 16 sati zabrana saobraćaja na cesti Banja Luka - Jajce


Višegradski patentni institut je međunarodna organizacija za saradnju u oblasti patenata, sa sedištem u Budimpešti, koju su osnovali nacionalni patentni zavodi četiri države: Češke Republike, Mađarske, Republike Poljske i Slovačke Republike. Skupština Međunarodne unije za saradnju u oblasti patenata Svetske organizacije za intelektualnu svojinu je odredila Višegradski patentni institut za međunarodni organ za izradu izveštaja o pretraživanju stanja tehnike i međunarodni organ za prethodno ispitivanje prijava za priznanje patenata, te je Višegradski patentni institut počeo sa radom 1. jula 2016. godine.\nPotpisivanjem sporazuma sa Višegradskim patentnim institutom pruža se mogućnost podnosiocima međunarodnih prijava da izaberu koji će međunarodni organ biti nadležan za izradu izveštaja o pretraživanju stanja tehnike, kao i za prethodno ispitivanja njihovih prijava. Naime, prema važećim propisima jedino je Evropski zavod za patente nadležan da postupa kao međunarodni organ za PCT prijave koje su podneli državljani Republike Srbije ili lica koja imaju prebivalište ili sedište na teritoriji Republike Srbije.\nMeđunarodna prijava patenta podnosi se na engleskom jeziku Zavodu za intelektualnu svojinu Republike Srbije ili Međunarodnom birou Svetske organizacije za intelektualnu svojinu. Ako u postupku formalnog ispitivanja međunarodne prijave podnosilac prijave dostavi Višegradskom patentnom institutu raniji izveštaj o pretraživanju stanja tehnike izvršiće se povraćaj 40% iznosa takse za međunarodni izveštaj o pretraživanju stanja tehnike. Dakle, ako je u postupku po međunarodnoj prijavi zahtevan prioritet na osnovu nacionalne prijave i za tu prijavu je podnosilac dobio izveštaj o pretraživanju stanja tehnike od Zavoda za intelektualnu svojinu, može se na osnovu takvog izveštaja zahtevati povraćaj takse za međunarodni izveštaj o pretraživanju stanja tehnike.


Američki F-35 Džoint Strajk Fajter: 400 milijardi za novi avion koji ne može da puca | Vestinet.rs\nPočetna SVET\tAmerički F-35 Džoint Strajk Fajter: 400 milijardi za novi avion koji ne može da puca\nAmerički F-35 Džoint Strajk Fajter (Joint Strike Fighter, JSF) kog razvija kompanija Lokid Martin ove godine bi trebalo da uđe u upotrebu u američkim vazdušnim snagama, ali bez mogućnosti pucanja iz 25-milimetarskog topa.\nUprkos tome što su na razvoj ovog aviona potrošili 400 milijardi dolara, „nevidljivi“ F-35 još uvek nema softver koji bi mu omogućio da puca iz topova tokom leta.\nIz Pentagona najavljuju da će JSF ovu funkciju dobiti 2019. godine, četiri godine nakon što će američke vojne snage početi da ga koriste. Međutim, čak i kad ovaj top postane funkcionalan, piloti će na raspolaganju imati samo 220 metaka.\nEksperti kažu da bi ovoliki broj metaka trebalo da bude dovoljan, ali se oficiri sa njima ne slažu.\nUprkos tome što ovaj avion neće moći da koristi svoj top, ovaj avion će svakako biti opasan. On može da ponese par Raytheon AIM-120 AMRAAM raketa vazduh-vazduh i par bombi. Takođe će moći da ponese i satelitski navođenu bombu težine 450 kilograma ili laserski navođene projektile sa 225 kilograma eksploziva.\nProblem je što, ma koliko ova oružja bila razorna, ona nisu baš naročito efikasna u bliskoj borbi u vazduhu, pa će ovaj nedostatak predstavljati ozbiljan problem za američku vojsku, pošto je planirano da ovaj „stelt“ lovac zameni mnoge avione koji su trenutno u upotrebi.\nSkoro nevidljivi: Rusi napravili novi materijal za skrivanje vojne tehnike


Investicioni plan EU za region ništa ne vredi bez brzog sprovođenja reformi | EurActiv Serbia\nInvesticioni plan EU za region ništa ne vredi bez brzog sprovođenja reformi\nRead time : 6 m, 30 s\nEvropski komesar za proširenje Oliver Varheji izjavio je u Beogradu da novi ekonomsko-investicioni plan EU za Zapadni Balkan ništa neće vredeti ako njegova realizacija ne bude praćena brzim sprovođenjem reformi. Varheji je ocenio da ima još dosta da se radi u dijalogu Srbije i Kosova i da su za svako rešenje potrebni američki partneri.\n"Sve investicije ne vrede ništa ako nema pravih uslova za njihovu realizaciju. Veliku važnost pridajemo vladavini prava i moraćemo zaista brzo da krenemo, čim se formira nova Vlada Srbije", rekao je Varheji 8. oktobra posle sastanka s predsednikom Srbije Aleksandrom Vučićem.\nVarheji je kazao da godišnji izveštaj Evropske komisije (EK) o napretku Srbije na evropskom putu konstatuje da je "napravljen izvestan napredak, ali da još mnogo toga treba da se uradi".\n"Ohrabrujemo novu Vladu Srbije, koja će imati ubedljivu većinu u parlamentu, da se posveti hitnom sprovođenju reformi jer one moraju da idu paralelno sa investicijama", naveo je evropski komesar.\nOn je kazao da je brzo sprovođenje reformi neophodno za postizanje ciljeva i dodao da bi u tom slučaju neka poglavlja u pristupnim pregovorima Srbije s EU "mogla da budu otvorena već ove godine".\nVarheji je kazao da je investicioni plan EK osmišljen kao regionalni, sa ciljem da se promoviše regionalno tržište, na osnovu ideje Vučića i albanskog premijera Edija Rame o Mini Šengenu.\n"Potrebno nam je to u regionu da bi iz ovog plana bio izvučen maksimum. Investicije neće vredeti ništa ako kamioni svaki put moraju da stanu na granici", naveo je.\nKao problem na Zapadnom Balkanu Varheji je izdvojio nedostatak infrastrukture, navodeći da su regionu potrebni novi putevi, železnica, ekonomija koja manje zagađuje i širokopojasni internet.\n"Ovaj region može da raste samo kao celina, on ima veliki potencijal, ali su nam potrebne veze među svim glavnim gradovima. Ovaj region dosta zavisi od uglja, ako ga zamenimo gasom, možemo da smanjimo emisije štetnih gasova 60% i to veoma brzo", rekao je evropski komesar za proširenje.\nZa rešenje za Kosovo potrebni američki partneri\nPovodom dijaloga Beograda i Prištine pod okriljem EU, Varheji je kazao da "vidi da ima napretka, ali i mnogo toga što treba uraditi".\n"Mislim da pod vođstvom (specijalnog predstavnika EU Miroslava) Lajčaka možemo doći do rezultata, ali to nije lak proces", naveo je.\nVarheji je ocenio da ima "dosta preklapanja" između investicionog plana EK za region i dogovora Srbije i Kosova o normalizaciji ekonomskih odnosa, sklopljenog u Beloj kući 4. septembra.\n"Nikad nisam mislio da EU može sama da reši to (kosovsko) pitanje, potrebni su nam naši američki partneri da budu sa nama za svako rešenje", rekao je Varheji.\nVučić: Prihvatio sam kritike Verhejija\nPredsednik Srbije Aleksandar Vučić izjavio je da je prihvatio kritike komesara za proširenje Olivera Varhejija, koje su upućene na njegov račun zbog "korišćenja funkcije predsednika države čime je pridobijao građane Srbije za stranačku listu koju je vodio".\nOn je naveo da su zamerke Varhejija bile zbog predlaganja strožijeg policijskog časa zbog epidemije korona virusa, zbog upotrebe sile, kao i intenzivnih odnosa sa Rusijom i Kinom, kao i zbog kupovine pancira.\nGovoreći o investicionom planu za Zapadni Balkan, Vučić je kazao da će evropski poreski obaveznici uložiti veliki novac u region, navodeći da je za Srbiju projekat od najvećeg značaja kompletna internet mreža za ruralna područja i kompjuteri u svim seoskim školama. Vrednost tog projekta je oko 73 miliona evra.\nKako je kazao, veruje da iza 2023. i 2024. godine Srbija može računati na izgradnju puta Beograd-Sarajevo kao i izgradnju pruge.\nNa sastanku s predstavnicima platforme nevladinih organizacija Nacionalni konvent o EU (NKEU), Varheji je izjavio da će novi ekonomsko-investicioni plan EU za Zapadni Balkan obezbediti održiv privredni rast i napredovanje regiona na evropskom putu i njegovo približavanje jedinstvenom tržištu Unije.\nVarheji je rekao da pandemija korona virusa otežava ekonomski rast i da je EK zato usmerila napore na približavanje regiona EU, pošto između dve strane trenutno postoji "veliki jaz".\n"Plan je osmišljen tako da pospeši dugoročan oporavak kroz značajan paket investicija. To će dovesti do održivog privrednog rasta, podržaće primenu reformi, napredovanje na evropskom putu i približavanje jedinstvenom tržištu EU", kazao je Varheji.\n"Svi ovi sektori će na najbrži način omogućiti ubrzavanje lokalnog privrednog rasta i stvaranje radnih mesta, što će privlačiti nove investicije. Investicioni kapacitet regiona treba da bude pospešen otvaranjem novog instrumenta za garancije koji će mobilisati do 20 milijardi evra investicija, što je trećina bruto domaćeg proizvoda celog regiona", naveo je Varheji.\nOn je rekao da će investicioni paket u narednih pet godina omogućiti regionu da bude "bolje povezan, konkurentan i sa dinamičnijim privatnim sektorom".\nDodao je da to za Srbiju znači bolje puteve i železničke veze kojima će sve prestonice u regionu biti bolje povezane, kao i ceo Zapadni Balkan sa EU, što će "doneti veći privredni rast i otvaranje novih radnih mesta".\n"Daćemo dodatnu podršku za Autoput mira, želimo da završimo obilaznicu oko Niša, da poboljšamo železničku vezu Srbije i Hravtske. Železničke veze Beograda i Podgorice i Beograda i Prištine biće u potpunosti rekonstruisane", kazao je evropski komesar.\n"Plan obuhvata i ogromne ekološke programe koji će povećati kvalitet života građana Srbije. Želimo da završimo transbalkanski koridor za prenos električne energije, radimo na proširenju širokopojasne mreže i na povećanju konkurentnosti privatnog sektora", dodao je Varheji.\nOn je rekao da se raduje što će se lideri Zapadnog Balkana dogovoriti da razviju zajedničko regionalno tržište koje će biti podržano na samitu u Sofiji u novembru.\n"To će pojačati privlačnost i konkurentnost regiona i pretvoriti ga u investiciono čvorište. Integracija i regionalno tržište ne odstupaju od puta ka EU, već služe da se zemlje približe unutrašnjem tržištu Unije", kazao je Varheji.\nVarheji s predstavnicima opozicije\nEvropski komesar je razgovarao i sa predstavnicima opozicije. Na sastanku su bili predsednik Stranke slobode i pravde Dragan Djilas, predsednik Demokratske stranke Zoran Lutovac, predsednik Pokreta slobodnih građana Pavle Grbovic, predsednik Socijaldemokratske stranke Boris Tadić i funkcioner Narodne stranke Zdravko Ponoš.\nLutovac je rekao da je na sastanku predožio da pre sprovođenja investicionog plana za Zapadni Balkan u Srbiji treba da se stabilizuje politička situacija i da je za to potrebna medijacija EU.\nOn je predložio formiranje komisije koja bi se bavila izveštajem Evropske komisije o napretku Srbije, a komisija bi trebalo da bude mešovita i da bude sastavljena od eksperata iz Srbije i Evrope.


Kolumbija: U drugi krug predsedničkih izbora ušao biznismen - 30.05.2022, Sputnik Srbija\nKolumbijski levičar Gustavo Petro imao je ubedljivo najbolji rezultat posle prvog kruga predsedničkih izbora održanih u nedelju, a njega u drugom krugu čeka, kako... 30.05.2022, Sputnik Srbija\nPetro, bivši član gerilskog pokreta M-19, koji je obećao duboke ekonomske i društvene promene u Kolumbiji, osvojio je 40,3 odsto glasova, pokazali su rezultati izborne komisije na osnovu prebrojanih 99,9 odsto glasova.Ernandez, sedmogodišnji gradonačelnik grada Bukaramanga, koji je obećao da će se boriti protiv korupcije, iako je pod istragom za isto delo, osvojio je 28,2 odsto glasova.Ankete uoči prvog kruga pokazale su da bi u slučaju da se plasira u drugi krug, Ernandez, koji ima podršku trećeplasiranog kandidata Federika Gutijereza i većine njegovih pristalica, zaostajao svega nekoliko procenata.Drugi krug glasanja za predsednika Kolumbije biće održan 19. juna.\nsvet, svet – politika, kolumbija\n© AP Photo / Juan Manuel BarreroGustavo Petro\nKolumbijski levičar Gustavo Petro imao je ubedljivo najbolji rezultat posle prvog kruga predsedničkih izbora održanih u nedelju, a njega u drugom krugu čeka, kako navodi Rojters, iznenađujući protivkandidat, biznismen Rodolfo Ernandez.\nPetro, bivši član gerilskog pokreta M-19, koji je obećao duboke ekonomske i društvene promene u Kolumbiji, osvojio je 40,3 odsto glasova, pokazali su rezultati izborne komisije na osnovu prebrojanih 99,9 odsto glasova.\nErnandez, sedmogodišnji gradonačelnik grada Bukaramanga, koji je obećao da će se boriti protiv korupcije, iako je pod istragom za isto delo, osvojio je 28,2 odsto glasova.\nAnkete uoči prvog kruga pokazale su da bi u slučaju da se plasira u drugi krug, Ernandez, koji ima podršku trećeplasiranog kandidata Federika Gutijereza i većine njegovih pristalica, zaostajao svega nekoliko procenata.\nDrugi krug glasanja za predsednika Kolumbije biće održan 19. juna.


Turska: Četvoro poginulih u bombaškom napadu\nEksplozija u Midjatu, Turska\nČetiri osobe su poginule u eksploziji automobila-bombe kojeg je kurdski bombaš samoubica aktivirao u blizini sedišta policije u na jugoistoku Turske, saopštilo je danas tursko Ministarstvo unutrašnjih poslova.\nStradala su dva civila i dva policajca a ranjeno je oko 30 lica.\nEksplozija u Midjatu, u provinciji Mardin, usledila je dan posle bombaškog napada na policijsko vozilo u Istanbulu, u kojem je usred jutarnjeg špica poginulo 11 osoba.\nU saopštenju Ministarstva navedeno je da turske vlasti sumnjaju da je oba napada izvela kurdska pobunjenička Radnička partija Kurdistana (PKK), koju Turska smatra terorističkom organizacijom.\nTurski premijer Binali Jildirim ranije je rekao novinarima u Istanbulu da su napad izvršili pripadnici PKK-a, a portparol predsednika Redžepa Tajipa Erdogana, Ibrahim Kalin, kazao je da je Jildirim mislio na eksploziju u Istanbulu, dodavši da je "još rano" govoriti o tome ko je odgovoran za napad u Midjatu.\nTurska je prošle godine pogodjena serijom terorističkih napada, a pripadnici PKK napadaju policijske i vojne objekte od jula, kada je propao krhki mirovni proces izmedju kurdskih pobunjenika i turske Vlade.\nPKK decenijama vodi borbu protiv turske države, a u tim sukobima poginulo je više hiljada ljudi.\nAgencija Anadolija javila je da su turski vojni avioni danas izveli seriju vazdušnih napada na kurdske položaje u severnom Iraku i turskoj provinciji Dijarbakir, naseljenoj pretežno Kurdima.\nU napadima na položaje PKK u Iraku, u nedelju su ubijena 22 pobunjenika, navela je Anadolija.\nProvincija Mardin, poprište žestokih borbi izmedju turskih snaga i kurdskih militanata, prethodnih meseci bila je meta sličnih terorističkih napada. U maju je u bombaškom napadu na žandarmerijsku stanicu u Midjatu ubijeno troje ljudi, dok je u aprilu poginuo jedan vojnik, a šestorica su ranjena.\nTurske snage saopštile su protekle nedelje da su okončale opsežnu operaciju proterivanja kurdskih pobunjenika iz grada Nusajbina, ulizini granice sa Sirijom.


Hedž fondovi "miniraju" plan za spas Grčke - Bizlife.rs\nHedž fondovi „miniraju“ plan za spas Grčke\n08:54 Atina, 12/01/2012\nVlasnici grčkih obveznica trebalo bi da se odreknu oko 100 milijardi evra ulaganja u grčki dug u sklopu planirane zamene obveznica ali mnogi fondovi nameravaju da zaobiđu tu obavezu.\nOni su skloniji da dopuste grčki bankrot, čime bi se aktiviralo osiguranje naplate kredita koje su kupili ili se uzdaju u potpunu naplatu potraživanja ako dovoljno aktera u privatnom sektoru ipak pristane na otpis. Time oni dolaze i u direktni sukob sa MMF-om koji želi da spusti troškove grčkog finansiranja na održiv nivo.\nAko sporazum ne bude postignut, MMF, Evropska komisija i Evropska centralna banka, koji trenutno jedini pozajmljuju novac Grčkoj, neće moći da odobre davanje nove tranše kredita toj zemlji kako ona ne bi došla u poziciju da više ne može da plaća dospele dugove.\nKomesar Evropske unije za ekonomsku i monetarnu politiku Oli Ren kaže da su pregovarači na dobrom putu da u kratkom roku zaključe sporazum. Ipak, vreme polako ističe. Ako ne dobije novac, Grčka verovatno neće moći da podmiri finansijske obaveze koje dospevaju na naplatu oko 20. marta – čak 14,5 milijardi evra. Sporazum mora biti postignut znatno pre tog datuma jer rad na samoj ‘papirologiji’ traje najmanje šest nedelja.\nNedavno su i nemačka kancelarka Angela Merkel i francuski predsednik Nikola Sarkozi naglasili da vlasnici obveznica u privatnom sektoru moraju da preuzmu deo tereta smanjenja grčkog duga. Hedž fondovi se opiru tim zahtevima, za razliku od evropskih banaka koje su političari podvrgli snažnom pritisku. Privatni sektor, uključujući banke, institucionalne ulagače i hedž fondove, vlasnik je 206 milijardi evra grčkog duga.\nmmf svet grčka kriza kriza evrozone poslovne vesti


25. novembra 2019. Marko BožinovićLeave a Comment on FK Palilulac iz Šarbanovca jesenji prvak Opštinske fudbalske lige\nZavršen je jesenji deo prvenstva sokobanjske Opštinske fudbalske lige. Prvo mesto na tabeli, nakon prve polovine prvenstva, zauzela je ekipa Palilulac iz Šarbanovca sa šest pobeda u isto toliko utakmica što je, sa 18 osvojenih bodova, čini jesenjim prvakom. Drugo mesto na tabeli zauzela je ekipa veterana FK Sokograd sa 10 bodova, koliko ima i ekipa FK Rtanj iz Vrmdže koja je zauzela treće mesto. Najbolji strelac u jesenjem delu prvenstva je Aleksandar Vasiljević iz ekipe FK Sokograd sa 11 postignutih golova.\n‒ Dvadestog novembra smo imali sednicu Izvršnog odbora na kojoj smo zvanično usvojili plasman ekipa na tabeli posle jesenjeg dela prvenstva i listu strelaca. Na pomenutoj sednici smo usvojili i dopis FK ‘Napredak’ iz Jošanice u kome nas obaveštava da više neće nastupati u Opštinskoj fudbalskoj ligi u takmičarskoj 2019/20. godini, tako da će u prolećnom delu prvenstva ekipa brojati sedam, umesto dosadašnjih osam ekipa ‒ kaže Milan Gavrilović, predsednik Fudbalskog saveza Opštine Sokobanja.\nOn dodaje da su sve ekipe, koje nisu izmirile finansijske obaveze prema Savezu, suspendovane do trenutka izmirenja dugovanja i neće moći da registruju eventualna pojačanja u prelaznom roku koji počinje 1. januara 2020. godine.\nProlećni deo prvenstva Opštinske fudbalske lige počeće poslednje nedelje marta meseca.\n8. juna 2018. SOKOpres\nRekonstruiše se put Aleksinac – Sokobanja\n5. jula 2019. Redakcija


Tanjug 17. aprila 2019. 17:35\nBEOGRAD – Fotoreporter agencije Rojters Goran Tomašević jedan je od članova ekipe fotografa ove agencije koji su dobitnici ovogodišnje Pulicerove nagrade.\nFotografi agencije Rojters nagrađeni su za „živopisnu i zapanjujuću vizuelnu priču o važnosti, očaju i tugi migranata dok su putovali u SAD iz Centralne i Južne Amerike“.\nTomašević je rođen u Beogradu 1969. Karijeru fotoreportera započeo je u dnevnom listu Politika, a pet godina kasnije izveštavajući o političkim događajima u bivšoj Jugoslaviji počeo je saradnju sa britanskom agencijom Rojters.\nOd 1997. godine pokrivao je događaje na Kosovu i Metohiji i tokom NATO bombardovanja bio jedan od retkih fotoreportera koji su ostali u toj pokrajini. Kao fotoreporter agencije Rojters izveštavao je iz Iraka u vreme vlasti Sadama Huseina i kasnije tokom invazije na tu zemlju 2003. godine. Njegove fotografije rušenja Sadamovog spomenika u Bagdadu prve su u svetu obznanile pad iračkog režima.\nOd 2002. do 2006. godine bio je Rojtersov izveštač sa sedištem u Jerusalimu, a od 2006. do 2012. u Kairu. Trenutno je u Najrobiju šef fotografa agencije Rojters za Istočnu Afriku.


Proteranom novinaru "Njujork tajmsa" dozvoljeno da se vrati u Avganistan - Grad Prijepolje\nGrad Prijepolje > Vesti > Svet > Proteranom novinaru "Njujork tajmsa" dozvoljeno da se vrati u Avganistan\nProteranom novinaru "Njujork tajmsa" dozvoljeno da se vrati u Avganistan\nAvganistanske nove vlasti dozvoliće novinaru lista „Njujork tajms“, koji je avgustu proteran iz zemlje i optužen za veze sa špijunskim agencijama, da se vrati i nastavi da radi u Avganistanu, saopštio je juče „Njujork tajms“.\nOdluku o proterivanju Metjua Rozenberga, dugogodišnjeg dopisnika iz Kabula, povukla je kancelarija generalnog tužioca, što je potvrdio i portparol novog predsednika Ašrafa Ganija, navodi list.\nKako prenosi agencija Rojters, ovaj potez avganistanskih vlasti predstavlja još jedan znak da Gani želi da što pre popravi odnose sa SAD, narušene tokom vladavine njegovog prethodnika, Hamida Karzaija.\nKarzaijeva vlada naredila je da Rozenberg, američki državljanin, bude proteran iz zemlje, zbog članka koji je napisao navodeći neimenovane izvore, da insajderi u vladi u Kabulu planiraju da formiraju prelaznu vladu, ako spor posle izbora između Ganija i njegovog rivala Abdulaha Abdulaha ne bude rešen.\nGani je mesto šefa države preuzeo u ponedeljak, pošto je kriza zbog formiranja nove vlade rešena.\nNarednog dana, Ganijev predstavnik potpisao je dugo očekivani sporazum sa SAD i NATO, kojim je omogućeno da oko 10.000 američkih vojnika ostane u Avganistanu i posle isteka međunarodne misije pod rukovodstvom SAD u toj zemlji, 31. decembra 2014. godine.\nKarzai je odbio da potpiše ovaj sporazum.


Sud odlučio: Ne može ni Tači - Povezane vesti - Naslovi.net\nHag -- Sudija za prethodni postupak Specijalizovanih veća Kosova sa sedištem u Hagu odbio je zahtev da se Hašim Tači privremeno pusti na slobodu. Zahtev je podneo branilac nekadašnjeg glavnog komandanta OVK i predsednika tzv. Kosova, a sud je u… »\nSud za zločine OVK odbio je zahteve bivših oficira OVK Redžepa Seljimija i Jakupa Krasnićija, optuženih za zločine nad Albancima, Srbima i Romima na Kosovu i u Albaniji, da budu pušteni na privremenu slobodu. Sudija za prethodni postupak Nikola… »\nSudija za prethodni postupak Specijalizovanih veća Kosova u Hagu odbio je zahtev branilaca nekadašnjeg glavnog komandanta OVK i predsednika privremenih kosovskih institucija Hašima Tačija za privremeno puštanje na slobodu. Istu odluku je doneo i… »\nSud za zločine OVK u Hagu odbio je zahtev bivšeg zapovednika OVK Hašima Tačija (Hashim Thaci), optuženog za ratne zločine nad Albancima, Srbima i Romima, na Kosovu i u Albaniji, da bude pušten na privremenu slobodu. U danas objavljenoj odluci, koja… »\nHAG: Sudija za prethodni postupak Specijalizovanih veća Kosova sa sedištem u Hagu odbio je zahtev branilaca nekadašnjeg glavnog komandanta OVK i predsednika tzv. Kosova Hašima Tačija za privremeno puštanje na slobodu. Istu odluku je doneo i povodom… »\nSudija za prethodni postupak Specijalizovanih veća Kosova sa sedištem u Hagu odbio je zahtev branilaca nekadašnjeg glavnog komandanta OVK i predsednika Kosova Hašima Tačija za privremeno puštanje na slobodu. Istu odluku je doneo i povodom zahteva… »\nSud za zločine OVK u Hagu odbio je zahtev bivšeg zapovednika OVK Hašima Tačija, optuženog za ratne zločine nad Albancima, Srbima i Romima, na Kosovu i u Albaniji, da bude pušten na privremenu slobodu. U danas objavljenoj odluci, koja je doneta 22… »\nPretpretresni sudija Nikolas Giju odbacio je zahtev za oslobađanje bivšeg predsednika lažne države Kosova Hašima Tačija. Giju je ujedno odbacio i zahteve za oslobađanje bivšeg predsednika skupštine lažne države Jakupa Krasnićija i Redžepa… »\nSUDIJA za prethodni postupak Specijalizovanih veća Kosova sa sedištem u Hagu odbio je zahtev branilaca nekadašnjeg glavnog komandanta OVK i predsednika tzv. Kosova Tašima Tačija za privremeno puštanje na slobodu. Istu odluku je doneo i povodom… »\nHAG - Sudija za prethodni postupak Specijalizovanih veća Kosova sa sedištem u Hagu odbio je zahtev branilaca nekadašnjeg glavnog komandanta OVK i predsednika tzv. Kosova Tašima Tačija za privremeno puštanje na slobodu. Istu odluku je doneo i povodom… »\nDanas pre 47 minutajoš 37 povezanih


Alat za radionice - SILUX.RS\nBroj proizvoda u kategoriji: 6\nSortiraj po /proizvodi/dodatna-oprema/alat-za-radionice?page=1&f341=1490&lsf=default Preuzeto Cena padajuće Cena rastuće Najnoviji proizvodi Po abecedi padajuće Po abecedi rastuće\nUnutrašnja širina (mm) 7\nSet alata za popravak karoserije\nFrancuski ključevi Garniture alata Imbus ključevi Ključevi za uljni filter Ključevi za svečice Ključevi za kočione cevi Kombinovani ključevi Komplet nasadnih ključeva Krst ključevi Moment ključevi Nasadni ključevi Okasti ključevi Ulošci nasadnih ključeva\nPištolji za prskanje Manometri Zamenske cevi Brusilice Pištolji za izduvavanje Pištolji za peskaranje Pnevmatske pištole Pneumatske račne Pneumatske makaze za lim Pneumatske ubodne testere Ventili za vazduh\nUnutrašnja širina (mm)\nNasadni ključ, prihvat 1/2, zev ključa 7\nNasadni ključ, pogon 1/4, zev ključa 7\nNasadni ključ, prihvat 1/2, unutrašnja širina 7 mm\nNasadni ključ, pogon 1/4, unutrašnja širina 7 mm\nNasadni ključ, pogon 3/8, zev ključa 7\nRedovno servisiranje je od suštinske važnosti kako bi se osiguralo da je automobil uvek optimalno spreman za vožnju. Ali mnogi mali poslovi ili nadogradnje preduzimaju se direktno u kućnoj garaži. U tom slučaju nezaobilazan je alat za radionice, koji bi uvek trebalo biti pri ruci. Neki komadi alata su zaista neophodni, dok mnogo komada samo olakšava, ali u svakom slučaju je poželjno da radionica sa takvim predmetima bude dobro opremljena. Alat za radionicu pored osnovne opreme, obuhvata jošLED svetla, UV lampe, gasne detektore, rukavice i slične proizvode koji olakšavaju rad u kućnoj radionici. Za efikasan rad morate imati sve pri ruci, pa se pobrinite za alat već pre nego što započnete bilo koji posao.


Reprezentativac Nikola Kalinić trenirao sa igračima KK "Feniks"-a\nNaslovna Sport Košarka Reprezentativac Nikola Kalinić trenirao sa igračima KK „Feniks“-a\nReprezentativac Nikola Kalinić trenirao sa igračima KK „Feniks“-a\nU okviru Košarkaškog kluba „Feniks“ generacije 2008-09 i 2010-11, imali su pokazni trening sa poznatim reprezentativcem Srbije i igračem Fenerbahčea, Nikolom Kalinićem.\nTrening je trajao uobičajenih 90 minuta, na kojem je Nikola Kalinić u saradnji sa trenerima demonstrirao vežbe, ukazujući im na veštine, sa akcentom na sportski duh i međusobnu saradnju tima koji mora da funkcioniše kao jedna celina.\nMladi igrači KK „Feniksa“ su aktivno učestvovali u treningu, davajući svoj maksimum, a pažnja je bila zastupljena tokom celih 90 minuta.\nPo završetku treninga usledilo je druženje igrača KK „Feniksa“ sa našim reprezentativcem, koji su iskoristili priliku za postavljanje pitanja o njegovoj karijeri. Ukazana čast i poseta KK „Feniksu“ ovekovečena je zajedničkom fotografijom.\nPrethodni tekstUručena priznanja davaocima krvi\nSledeći tekstVanredna situacija u osam opština, poplavljeno na stotinu kuća, srušeni mostovi, evakuacija…(FOTO, VIDEO)


Dumbovački vodopad - Ajmonegde.com - Odmor, vikend, putovanja, turizam, rute, vesti, galerije, sve na jednom mestu\nKada je izdašnost vode velika, pored ovog formira se jedna manji vodopad pored .... photo:VladimirNSSerbia\nDumbovački vodopad, je drugi značajan vodopad na Fruškoj gori. Pored Šakotinačkog koji se takođe ubraja u vodopade, ostalih 37 pripadaju grupi slapova, jer su male visine i neretko predstavljaju kaskade. Visina ovog vodopada iznosi oko 5 metara i do njega se relativno lako dolazi, iz manastira Beočin, sledeći uzvodno Dumbovački potok. Ovaj vodopad, kao i ostali fruškogorski vodopadi, vas neće impresionirati svojom visinom ni količinom vode. Zasigurno ć\nDumbovački potok, deo koji se prolazi na putu za vodopad.....photo:VladimirNSSerbia\nvas impresionirati činjenica da prilikom obilaska Fruške gore pronađete vodopad uopšte. Prilikom obilaska ovog vodopada, potrebno je izbeću sušne periode i vrele letnje mesece, jer tada je velika verovatnoća da vode neće biti uopšte. Drugi način kako se može stići do ovog vodopada je iz Dumbova ili Starog Rakovca. Dumbovački vodopad je dugo vremena bio jedini otkriveni vodopad, pa se zato smatrao jedinim na Fruškoj gori.\nBanja Vrdnik9 km Šakotinački vodopad10 km Petrovaradinska tvrđava21 km\nManastir Krušedol22 km Manastir Grgeteg24 km 4 lava -Sremski Karlovci27 km\nSalaš Stojišić32 km Stražilovo B. Radičević33 km Salaš 13735 km\nSalaš 8437 km Akva park Petroland44 km Vinarija Vindulo45 km\nNaziv Dumbovački vodopad\nGPS Lokacija 45°10'9.40"N 19°44'59.99"E


Počinje suđenje Aleksandru Simoviću\nUŽIVO Regionalni program: Aktuelno\n11. juli/srpanj, 2012.\nSuđenje bvšem pripadniku "zemunskog klana" Aleksandru Simoviću zbog optužbi za ubistvo svedoka-saradnika Zorana Vukojevića Vuka trebalo bi da počne danas.\nVukojević je bio šef obezbeđenja vodje "zemunskog klana" Dušana Spasojevića, koji je posle ubistva premijera Zorana Đinđića pristao da sarađuje sa tužilaštvom i dobio status svedoka-saradnika u procesu za taj atenetat, kao i u procesu protiv "zemunskog klana".\nUbijen je 3. juna 2006.\nSimović se tereti za krivično delo teško ubistvo koje je, kako smatra Tužilaštvo za organizovani kriminal, učinio iz bezobzirne osvete, jer je Vukojević prihvatio da svedoči protiv ostalih pripadnika zemunske grupe. Iz bezbednosnih razloga suđenje će biti održano u specijalnoj sudnici Okružnog zatvora u Beogradu.\nSimović dolazi u beogradski zatvor, poznatiji kao Centralni zatvor, iz požarevačke "Zabele" gde izdržava višedecenijske kazne zatvora zbog devet ubistava i tri otmice koja je izvršio kao pripadnik "zemunskog klana", kao i zbog učešća u ubistvu premijera Zorana Đinđića.\nJugoslovenski svijet poezije i muzike


POKRET DVERI OBELEŽIO 20 GODINA POSTOJANJA\nPokret Dveri obeležio je danas 20 godina postojanja i rada. Predsednik tog pokreta Boško Obradović poručio je da bez "moderne konzervativne ideologije" koju zastupaju, neće biti političkih promena u Srbiji, kao i da bez njihovih ideja neće biti moguće formirati buduću Vladu Srbije.\nNa svečanom obeležavanju bili su prisutni i njihovi sadašnji koalicioni partneri u Savezu za Srbiju, među kojima su Dragan Đilas, Vuk Jeremić, Janko Veselinović, Sanda Rašković Ivić, Nebojša Zelenović, a čestitku povodom jubileja poslao im je i mitropolit crnogorsko-primorski Amfilohije.\nU toku obeležavanja podsetili su i na to da su za 20 godina prešli put od studentskog časopisa i, kažu, prve srpske patriotske nevladine organizacije, preko Pokreta za život i hrišćansko-socijalne unije do političke organizacije.\nDok se Obradović obraćao, puštani su snimci sa protesta "Jedan od pet miliona", a sa njim su na bini stajali članovi pokreta koji su razvili transparente "Počelo je" i "1244 razloga da je Kosovo i Metohija Srbija".\nObradović je naveo da posle 20 godina može da se konstatuje jedna velika pobeda tog pokreta, a to je da ideja Dveri, hrišćanski sistem vrednosti koji, kaže, zastupaju, uspela je da opstane i da se "posle višedecenijskog potiranja u jugoslovenstvu i komunizmu pojavi na površini 21. veka".\nDodaje da se neko ozbiljno potrudio da ih predstavi u drugačijem svetlu.\nIstakao je da je velika neistina to da su Dveri protiv Evrope i dodao da oni samo ne veruju zvaničnicima u Briselu, te da su u stvari evroskeptici.\nPodsetio je da Dveri smatraju da je prvorazredni evropski interes strateška saradnja sa Rusijom, koja je takođe deo Evrope.\nŠto se tiče programa Dveri, Obradović navodi da su to kulturna politika identiteta, srpske integracije, porodica na prvom mestu, socijalna solidarnost i maksimalna netolerancija na kriminal, korupciju i nepravdu, kao i očuvanje Kosova i Metohije u sastavu Srbije.\nPrema njegovim rečima, nije Srbin onaj koji zaboravi Kosovo i Metohiju, Republiku Srpsku Krajinu, Republiku Srpsku, Crnu Goru i svakog Srbina koji živi van granica Srbije, kao što nije Srbin ni onaj koji ugrozi svog komšiju druge vere ili nacije.


OSM Televizija - PODRŠKA NACRTU URBANISTIČKOG PROJEKTA ZA REKREACIONU ZONU "TVRDIMIĆI"ISTOČNO NOVO SARAJEVO\nPODRŠKA NACRTU URBANISTIČKOG PROJEKTA ZA REKREACIONU ZONU "TVRDIMIĆI"ISTOČNO NOVO SARAJEVO\nOdbornici Skupštine opštine Istočno Novo Sarajevo danas su jednoglasno podržali nacrt Urbanistočnog projekta za rekreacinu zonu i vikend naselje "Tvrdimići", kojim se predviđa izgradnja određenog broja bungalova i hotela čime će biti ojačana turistička ponuda Istočnog Sarajeva.\nNačečelnik Opštine Istočno Novo Sarajevo Ljubiša Ćosić zadovoljan je činjenicom da su odbornici jednoglasno stali iza projekta čiji značaj prevazilazi granice ove opštine ali i Grada Istočno Sarajevo.\n"To će biti jedinstveni turistički kompleks u Republici Srpskoj i BiH. Trenutno su izgrađeni lovački dom, mjesta za odmor, radi se na izgradnji prirodnog amfiteatra na 1.000 metara nadmorske visine, a gradiće se vikend naselje, zip-lajn, trim-staza, biciklistička staza i igrališta", rekao je Ćosić.\nOn je napomenuo da preostaje da se odluči način na koji će se ući u javno-privatno partnerstvo na realizaciji ovog projekta.\n"Jedan od odbornika je predlagao da nađemo partnera koji će to sve izgraditi pa potom prodavati. Danas je usvojen Nacrt, a slijedi prijedlog i ostaje da se odluči za oblik saradnje sa privatnim sektorom i individualnim privatnim licima", rekao je Ćosić.\nSkupština opštine Istočno Novo Sarajevo usvojila je danas Izvještaj o izvršenju budžeta ove lokalne zajednice za period od 1. januara do 30. juna ove godine u iznosu od skoro 4.000.000 KM.\n"To pokazuje da vlast u opštini funkcioniše jedinstveno. Žao mi je što nije dobilo podršku i opozicije jer je riječ o najkvalitetnijem izvršenju budžeta Opštine Istočno Novo Sarajevo u posljednjih sedam godina", rekao je Ćosić.\nOn je izrazio zadovoljstvo što je ostvareno blizu 4.000.000 KM vlastitih prihoda uzimajući u obzir cikličan karakter građevinske djelatnosti, odnosno, činjenicu da u zimskim mjesecima uplate idu slabije u opštinski budžet.\n"Bitno je reči da smo imali budžetski suficit, prvi put u šest godina. Za šest mjeseci ostvaren je budžetski suficit u iznosu od 152.000 KM, što nije mala stvar. To nam daje zadatak da na isti način nastavimo i na kraju godine ostvarimo godišnji suficit čime bismo djelimično pokrili akumulirani deficit", rekao je Ćosić.\nSkupština opštine Istočno Novo Sarajevo usvojila je danas odluku kojem je udruženje porodica sa četvoro i više djece "Naša budućnost" dobilo status od interesa za ovu lokalnu zajednicu.\n"Tom odlukom smo pokazali da je Opština Istočno Novo Sarajevo podržava pronatalitetnu politiku i pozitivan trend rasta prirodnog priraštaja na području ove lokalne zajednice", rekao je predsjednik Skupštine opštine Istočno Novo Sarajevo Aleksandar Glavaš.\nUsvojen je i zaključak kojim se od "Elektrodistribudžije" AD Pale traži da se razriješi problem snabdijevanja naselja Tilava, Toplik, Petrovići i Stanojevići odnosno da poboljša efikasnost mreže.\nJoš iz iste kategorije: « Otvoren fudbalski turnir "Piksi kup" na Jahorini Obilježavanje Dana i slave opštine Pale »


VELIKODUŠNE DONACIJE KOMPANIJE "HEMOFARM": 20 medicinskih kreveta Urgentnom centru Kliničkog centra Srbije u vrednosti od 4,6 miliona dinara! • HAPPYTV.RS\nVELIKODUŠNE DONACIJE KOMPANIJE "HEMOFARM": 20 medicinskih kreveta Urgentnom centru Kliničkog centra Srbije u vrednosti od 4,6 miliona dinara!\nKompanija Hemofarm donirala je danas 20 medicinskih kreveta Urgentnom centru Kliničkog centra Srbije u vrednosti od 4,6 miliona dinara, koji će biti korišćeni u jedinici intenzivne nege Urgentnog centra.\nDirektor Urgentnog centra Marko Ercegovac naveo je u izjavi novinarima da je Hemofarm kompanija pokazala visok stepen odgovornosti u partnerstvu sa Ministarstvom zdravlja i zdravstvenim ustanovama u Srbiji.\n"Naš cilj je poboljšavanje uslova lečenja svih naših pacijenata. Najkritičniji i najteži pacijenti u Srbiji se nalaze u Urgentnom centru, ,a Hemofarm je prepoznao naš trud i cilj i zajedno sa nama je nastavio dobru partnersku saradnju", kazao je Ercegovac.\nNaveo je da Hemofarm već drugu godinu donira po 20 kreveta, sa ciljem da poboljša uslove za lečenje najtežih pacijenata intenzivnih nega.\nGeneralni direktor Hemofarma i potpredsednik Štada grupe Ronald Zeliger istakao je da je veliko zadovoljstvo sarađivati sa Urgentnim centrom, ali da je ta saradnja i više od toga, odnosno da je to obaveza svakog ljudskog bića.\n"Potpuno je jasno da nam je potrebna dobra oprema kako bi doktori mogli da pruže najbolju negu pacijentima. Ovo partnerstvo će se nastaviti i ne traje samo dve godine, već je počelo i ranije", kazao je Zeliger.\nKaže da su ove i prošle godine donirali po šest miliona dinara Kliničkom centru, što predstavlja najveći njihovih donacija koje su dali kliničkim centrima i zdravstvenim ustanovama u Srbiji, u iznosu od 25 miliona godišnje.\n"Mislim da nije baš najbolje naglašavati pomoć u finansijskom smislu, jer posebna je obaveza i čast sarađivati sa zdravstvenim ustanovama i nadam se da će ovo biti dobar primer i drugim kompanijama u Srbiji da pomognu zdravstvenim ustanovama", naveo je Zeliger.\nUkupna pomoć Hemofarma zdravtsvenim ustanovama u Srbiji u robi i lekovima samo u ovoj godini iznosi 24 miliona dinara.


21-04-2019 14:47 Srbija Politika\nU subotu ujutru na Kosovo je, prema navodima predstavnika kosovskih privremenih institucija, vraćeno 110 osoba iz Sirije, među kojima su i mnogobrojni džihadisti koji su se borili na strani Islamske države.\nKako je na konferenciji za novinare tim povodom saopštio kosovski ministar pravde Ablard Tahiri, akcija povratka kosovskih građana organizovana je uz pomoć SAD. On je rekao da je "osetljivu operaciju" izvela kosovska vlada uz pomoć SAD, ne precizirajući o kakvoj pomoći je reč, dok su inostrani mediji preneli da je juče ujutru na prištinskom aerodromu primećen avion sa američkom zastavom.\n- Među vraćenim osobama su i četvorica boraca, koja su odmah uhapšena, kao i 32 žene i 74 dece, uključujući i desetak njih bez pratnje roditelja - preneli su prištinski mediji na albanskom jeziku, koji su tome dodali i saopštenje Ambasade SAD, koja je pohvalila Prištinu za vraćanje svojih 110 građana iz Sirije.\nIzvor "Novosti", upoznat sa dešavanjima na KiM, podseća na to da su pre nekoliko godina inostrani mediji izveštavali o postojanju kampova za obuku islamskih terorista u brdima iznad Kačanika. Navodi i da su džihadisti svojevremeno planirali da izvedu niz rušilačkih akcija na KiM. Recimo, miniranje jezera u prištinskom naselju Grmija, potom jezera Badovac kod Gračanice iz kojeg se vodom snabdevaju sve srpske sredine u centralnom Kosovu, kao i deo Prištine. Vozilo sa džihadistima i oružjem zaustavljeno je baš ispred manastira Visoki Dečani.\nIako ne postoje precizni podaci o tome, prištinski mediji na albanskom jeziku spekulisali su da se od 2002. godine na ratištima Sirije i Iraka borilo više od 300 boraca sa KiM, a više od 30 ih je poginulo.\nNa ratišta u Siriju i Iraku odlazile su i čitave porodice, a poznat je slučaj kada je jedan Prizrenac na ratište poveo sa sobom dvoje maloletne dece, koje je preko sudskih i drugih organa pokušavala da vrati njegova supruga.\nUpućeni u verske prilike na KiM ističu da je radikalni islamizam ogromna pretnja kosovskom društvu, pre svega zbog propagiranja ove ideologije među mladima. Iz islamskih zemalja na KiM stižu ogromna novčana sredstva, o čemu svedoči i sve veći broj novosagrađenih džamija.\nIzručenje i Bosni\nRadikalni islamista Ibro Ćufurović , osumnjičen da je bio pripadnik terorističke organizacije na sirijskom ratištu, izručen je BiH uz pomoć američkih vlasti. Neko vreme proveo je u kurdskom zatvoru posle sloma Islamske države, saopštilo je Državno tužilaštvo BiH.\nPročitajte OVDE koliku to neverovatnu sumu plaćamo Prištini.\nDŽihadisti na Kosovu / Planirali napade na Izraelce, Srbe i KFOR.


SerbianCafe Prvi Serbian IRC Community - Korisnički Kontrolni Panel - Uslovi korišćenja\nDanas je Uto Jan 19, 2021 8:26 am\nSerbianCafe Prvi Serbian IRC Community - Uslovi korišćenja\nPristupanjem na “SerbianCafe Prvi Serbian IRC Community” (u daljem tekstu “mi”, “naš”, “SerbianCafe Prvi Serbian IRC Community”, “https://forum.serbiancafe.ws”), prihvatate uslove navedene u daljem tekstu uslove. Ako se ne slažete sa uslovima molimo vas da ne pristupate i/ili koristite “SerbianCafe Prvi Serbian IRC Community”. Mi možemo ove uslove promeniti bilo kada i obavestićemo vas o tome, mada bi bilo mudro da sami proverite regulativnost uslova dok koristite “SerbianCafe Prvi Serbian IRC Community”. Posle izmena to znači da prihvatate nove uslove.\nPrihvatate da nećete slati uvredljive, vulgarne, kleveničke, reči mržnje, preteće, seksualno orijentisane reči ili bilo kakav materijal koji ne poštuje zakon vaše zemlje, zemlje gde je “SerbianCafe Prvi Serbian IRC Community” hostovan kao i međunarodni zakon. Čineći to, rizikujete da budete odmah i zauvek izbačeni, uz obaveštenje vašeg Internet provajdera ako mi tako zahtevamo. IP adrese svih postova se beleže da bi pomogle u ispunjavanju ovih uslova. Prihvatate da “SerbianCafe Prvi Serbian IRC Community” ima prava da ukloni, izmeni, pomeri ili zatvori bilo koju temu bilo kada. Kao korisnik, prihvatate da bilo koja informacija koju unesete bude sačuvana u našoj bazi. Ove informacije neće biti prikazivane trećim licima bez vašeg pristanka, niti će “SerbianCafe Prvi Serbian IRC Community” ili phpBB biti odgovoran za bilo kakav hakerski pokušaj da ovi podaci budu kompromitovani.


Kameron priznao: Imao sam 30.000 funti u očevom ofšor fondu - Sputnjik Srbija\n21:16 07.04.2016 (osveženo 21:22 07.04.2016) Preuzmite kraći link\n„Imali smo 5.000 jedinica u Investicionom fondu Blermor, koji smo prodali u januaru 2010. godine. Njihova vrednost je bila oko 30.000 funti (37.000 evra)“, rekao je Kameron televiziji ITV, a prenosi AFP.\nU ponedeljak je počela istraga povodom curenja miliona dokumenata koji razotkrivaju da su svetski bogataši, državnici, FIFA, 140 istaknutih političara, skrivali novac u poreskim oazama preko panamske advokatske firme „Mosak Fonseka“.\n„Panamski papiri“, koje je razotkrio Međunarodni konzorcijum istraživačkih novinara (ICIJ), pokazuju da je više od 500 banaka sa podružnicama i ograncima registrovalo skoro 15.600 ofšor kompanija preko firme „Mosak Fonseka“, a velika većina ih je osnovana od 1990-ih.\nIstraga se odnosi na period od gotovo 40 godina, od 1977. sve do decembra 2015. i pokazuje da su neke firme registrovane u poreskim oazama korišćene za pranje sumnjivog novca, trgovinu oružjem i drogama, kao i za utaju poreza.\npanama pejpers, Dejvid Kameron, Panama, Velika Britanija


Zbog havarije na glavnom cevovodu tokom noći grad bez vode\nEkipe JKP Vodovod su na terenu, naše izvorište van funkcije, saopštio je predsednik Opštine Nikola Vučen\nZbog velike havarije na glavnom cevovodu koji napaja našu crpnu stanicu doći će do prekida vodosnabdevanja grada tokom noći, saopštio je predsednik opštine Smederevska Palanka Nikola Vučen.\nOn je putem svoj fejsbuk profila obavestio javnost da su trenutni gubici namreži oko 100 litara u sekundi, i da količine vode koje dobijamo iz fabrike u Trnovču nisu dovoljne za uredno vodosnabdevanje grada. Njegovo obaveštenje prenosimo u celosti:\nVečeras je došlo do teške havarije na glavnom azbestnom cevovodu F - 350 koji napaja našu crpnu stanicu vodom sa naših izvorišta. U ovom trenutku gubici u mreži su oko 100 litara u sekundi, što praktično znači da sa naših izvorišta uopšte ne dobijamo vodu. Iz fabrike vode Trnovče količine koje dobijamo nisu dovoljne da večeras imamo uredno vodosnabdevanje.\nEkipe vodovoda su na terenu, čeka se aparatura za saniranje koja treba da stigne iz Niša u narednih nekoliko sati. Za saniranje ove havarije imaćemo potpunu obustavu u vodosnabdevanju u toku noći, dok se kvar ne sanira. Molim sugrađane za razumevanje, ovo je jedna od najvećih havarija koju imamo u proteklih nekoliko godina, ali sam siguran u naše radnike JKP Vodovod da i ovu situaciju mogu da prevaziđu u što skorijem vremenskom periodu."


TV Most - Izložba dela Anastasa Jovanovića\nIzložba dela Anastasa Jovanovića\nMinistar kulture i informisanja Vladan Vukosavljević otvorio je u Konaku kneginje Ljubice izložbu "Anastas Jovanović – Umetnost i novi mediji", koju je Muzej grada Beograda priredio povodom 200 godina od rođenja Anastasa Jovanovića (1817-1899).\nVladan Vukosavljević je istakao da je Anastas Jovanović veliki umetnik 19. veka, velikog veka srpske kulture i istorije, veka velikih iskušenja, pregnuća, stradnja i velikih uspeha.\n"Anastas Jovanović je praktično bio vršnjak tog veka, rođen na njegovom uranku, a preminuo na njegovom zaranku i u osvit novom veku koji je doneo nova uzbuđenja, nove strahote i nove divote našem narodu i kompletnoj ljudskoj civilizaciji", primetio je ministar kulture i informisanja.\nU priči o Anastasu Jovanoviću, njegovom briljantnom životu ispunjenom talentom, entuzijazmom, radom, pregnućem, istrajnošću, možemo, prema rečima ministra, videti odsjaje srpskog društva 19. veka.\nVukosavljević u Anastasu Jovanoviću primećuje renesansni duh, ali i podseća da Srbija nije imala svoju renesansu, da je naša kultura kultura diskontinuiteta, zhvaljujući tragičnim istorijskim događajima.\n"Velikim ličnostima 19. veka, u potpuno nemogućim uslovima, krhka, rascepkana, srpska kultura, sa ukinutim kontinuitetom, počela je da se pojavljuje iz mraka istorije. Anastas Jovanović se pojavio kada se Srbija oslobađala i kada su velika pregnuća bila neophodna, kada je trebalo pojaviti se iz mraka istorije i krenuti u mnoge pobede, pa i na polju kulture", konstatovao je ministar.\nJovanović je, kako je naglasio Vukosavljević, izvanrednim portertima iz mitske magle naroda probuđenog u istoriji otkrio svetla lica naše kulture.\nDirektorka Muzeja grada Beograda Tatjana Korićanac istakla je da je Anastas Jovanović bio istančan hroničar jednog burnog vremena političkih previranja i dinastičkih promena prema kojima se određivao kao slikar, litograf, fotograf.\n"Sačuvana kolekcija njegovih litografija metafora je društvene i kulturne istorije Srba severno i južno od Save koja afirmiše nacionalne teme, likovno oblikujući vrednosti koje su autentično sadržane u istorijskom nasleđu", ocenila je Korićanac.\nOna je navela da je Jovanović u Beču od mladog provincijalca, stipendiste kneza Miloša Obrenovića, izrastao u slikara i intelektualca, a njegov umetnički atelje postao je stecište najznačajnijih ličnosti političkog i kulturnog miljea Kneževine Srbije.\nKorićanac podseća i da je Beograd za Jovanovića bio grad iz kojeg je odlazio u Beč i u koji se iz njega vraćao.\n"Anastasovi snimci Gornjeg grada sa postrojenom poslednjom turskom vojnom posadom nakon predaje gradova Srbiji 1867, turski vojni šatori na tvrđavi i srpski vojnici na bedemima Gornjeg grada su prizori koji danas, posle dva stoleća, imaju autentičnu kulturno-istorijsku i umetničku vrednost kao fotografije-dokumenti snimljeni kamerom savremenika", ocenila je Korićanac.\nIzložbom, čiji je autor msr Danijela Vanušić, viši kustos Muzeja grada Beograda, predstavljeno je blizu dve stotine originalnih Jovanovićevih radova - crteža, akvarela, talbotipija, fotografija, stereoskopskih snimaka i ličnih predmeta.\nPosle više od tri decenije publika ima priliku da ponovo vidi neka od najznačajnijih umetničkih ostvarenja, ali i da se sa nekima upozna prvi put.\nU toku dugogodišnjeg umetničkog rada u Beču (1841-1859) Jovanović je načinio impresivnu galeriju fotografija svih viđenijih ljudi svoga doba na osnovu koje je izveo brojne litografije i tako stekao ugled prvog srpskog litografa i fotografa.\nTokom 19. veka Jovanović je bio jedan od umetnika i javnih radnika Kneževine Srbije koji su uz podršku političke elite, u prvom redu vladarske porodice Obrenović, upotrebom novih vizuelnih medija učestvovao u izgradnji i razvoju njenog modernog imidža.\nIzložbu, koja će trajati do 28. januara, prati katalog, kao i monografska publikacija "Identiteti i mediji - Umetnost Anastasa Jovanovića i njegovo doba".


Inspekcija rada kontroliše davanje platnih listića zaposlenima - Računovodstvo AKTIVA sistem\nInspekcija rada kontroliše davanje platnih listića zaposlenima\nMinistar za rad i zapošljavanje Srbije Aleksandar Vulin izjavio je da raste broj poslodavaca koji izbegavaju da radnicima izdaju obračunski listić zarade.\nOn je istakao da Inspekcija rada svakodnevno na terenu kontroliše da li poslodavci daju platne listiće zaposlenima, napomenuvši da su za nepoštovanje odredbe Zakona o radu koja propisuje obavezu njihovog izdavanja kazne prilično visoke i da “idu do dva miliona dinara”.\n“Molim poslodavce da izdaju obračunske listiće. Vi ste dužni po zakonu da izdate obračunski listić, bez obzira da li ste isplatili zaradu. Kazne za ovo delo su veoma visoke, idu i do dva miliona dinara. Jednostavno se ovo ne isplati raditi”, rekao je Vulin na konferenciji za novinare posle sednice Socijalno-ekonomskog saveta (SES).\nSrpski ministar za rad je rekao da su do sada u nekih blizu 5.000 slučajeva radnici na sudu, uz pomoć obračunskog listića, uspeli da naplate oko 158 miliona dinara duga za plate, ali i da kako se povećava broj radnika koji na taj način pokušavaju da zaštite svoj interes i dobiju ono što im pripada da raste i broj poslodavaca koji pokušavaju da izbegnu tu meru.\nPrema njegovim rečima, član 121 Zakona o radu je značajna inovacija i “nešto je što je svakako u korist radnika, čoveka koji samo treba da dobije ono što mu pripada”.\n“Član 121 Zakona o radu govori da je obračunski listić zarade izvršna isprava na svakom sudu. Na osnovu njega radnik bez posebnog dokazivanja i bez advokata, bez bilo ikakve preterane procedure, može prinudno da naplati zaradu”, objasnio je Vulin.\nKako je naveo predsedavajući SES-a Nebojša Atanacković, na sednici je bilo reči i o problemima u primeni Zakona o računovodstvu i kršenju Zakona o komunalnim delatnostima.\nOn je precizirao da primena novog Zakona o računovodstvu stvara probleme, da povećava troškove poslovanja i da nije u skladu s međunardnim propisima i propisima EU. Pravljenje godišnjih izveštaja je sada skuplje, komplikovanije i predstavlja problem, rekao je Atanacković, koji je predsednik Udruženja poslodavaca Srbije.\nOn je istakao da je SES predložio Ministarstvu finansija da sagleda probleme u primeni Zakona o računovodstvu i da taj zakon uredi tako da bude jeftiniji za primenu.\nAtanacković je još rekao da neke lokalne samouprave krše Zakon o komunalnim delatnostima, tako što naplaćuju različitu cenu usluga privredi i građanima, iako je zakonom predviđeno da je cena tih usluga jedinstvena.\nKao primer je naveo da neke opštine privredi vodu naplaćuju i tri puta skulje nego građanima. Zahtev poslodavaca da se poštuje zakon podržali su i predstavnici oba reprezentativna sindikata u SES-u.


Minecraft je postao najprodavanija igra ikada | PC Press\nMinecraft je postao najprodavanija igra ikada\n19. maj 2019. Branislav Bubanja\nIzuzetno popularna igra, Minecraft, koja se fokusira na gradnju i istraživanje u praktično neograničenom generisanom svetu već nekoliko godina važi za kulturološki fenomen. To je prvenstveno ostvareno zbog otvorenog moda igranja i odlične podrške koju Microsoft pruža za ovu igru. Verzije Minecraft-a postoje za različite platforme i uređaje, kao što su PC, Xbox One, Nintendo Switch… i sve one dozvoljavaju korisnicima da igraju zajedno.\nNedavno je ova igra napunila 10 godina i tom prilikom je Microsoft objavio da je tokom tog perioda prodao više od 176 miliona licenci, što je čini najprodavanijom igrom ikada. Do sada je prvo mesto držao Tetris, ali se ove dve igre ne mogu direktno porediti jer je Tetris objavljen u nebrojeno mnogo varijanti. Osnovna varijanta Tetrisa (kada se uklone informacije o klonovima i raznim drugim varijacijama) prodata je u 70 miliona primeraka. Na to je EA objavio da je mobilna verzija prodata u dodatnih 100 miliona primeraka, pri čemu se od 2010. godine prešlo sa direktne prodaje igre na besplatan download i plaćanje za mikrotransakcije unutar igre). Uglavnom, ako se ove dve vrednosti saberu, ispada da je Tetris do sada prodat u 170 miliona primeraka, što je za šest miliona manje od Minecraft-a.\nPročitajte i: Budućnost Minecrafta obećava novu zabavu\nMožda je bolje poređenje sa Grand Theft Auto V igrom, koja je do sada prodata u 110 miliona primeraka. Kako god da se uzme, Minecraft je na prvom mestu po prodaji svih vremena, što je, morate priznati, izvanredan uspeh.\nIzvor: Windows Central\nTagovi: Grand Theft Auto, Microsoft, minecraft, prodaja igara, tetris, top lista\n← Influenseri i povraćaj investicije\nHPE je kupio Cray-a, poznatog proizvođača superkompjutera →\nOne thought on “Minecraft je postao najprodavanija igra ikada”\n19. May 2019. at 22:26\nGood game i like


Politika\t04.12.2018 16:51\nImajući to u vidu, ne bi trebalo propustiti priliku da se u Narodnom muzeju tokom decembra meseca vidi ovaj spis – to će biti moguće svake subote, počev od danas, do kraja godine, kao i u petak 7. decembra.\nJevanđelje, koje se i čuva u Narodnom muzeju u Beogradu (jedan od listova je u Nacionalnoj biblioteci u Sankt Peterburgu), nastalo je osamdesetih godina 12. veka. Pisano je na pergamentu, na staroslovenskom jeziku, srpske redakcije i raške ortografije i sastoji se od 181 lista u kožnom povezu.\nPo svom sastavu je jevanđelistar – bogoslužbena knjiga koja ima delove četiri jevanđelja, dok njegov kožni povez nije prvobitan, već je verovatno iz 14. veka, a pretpostavlja se da je preuzet sa nekog drugog rukopisa.\nZapis na poslednjem listu spisa govori da ga je poručio humski knez Miroslav, brat velikog župana Stefana Nemanje, a smatra se da je dijak Gligorije, čiji se potpis nalazi na poslednjem ispisanom listu, pisar ili minijaturista knjige. Jevanđelje je 1979. godine proglašeno za kulturno dobro od izuzetnog značaja, od juna 2005. upisano je na listu Uneska „Pamćenje sveta”.


Šta ti uradi NBA, Chrise? - Ostatak Sveta\nHomeIgraciŠta ti uradi NBA, Chrise?\nNBAreligion / screenshot\nKada se 23-godišnji Chris Andersen, nakon smucanja po vrletima Kine i Meksika, konačno 2001 skrasio u Nuggetsima niko nije verovato da će ovaj tada nerahizmatični momak vrlo brzo postati jedan od simbola današnje NBA lige. Danas kada u NBA kažete Birdman, svi znaju na kojeg igrača mislite.\nI love Chris Andersen pic.twitter.com/QjEtYutoz0\n— Big N3ws (@Big3N3ws) August 4, 2018\nI to ne zbog nekih preteran dobrih igara, iako sa 2.08 i sada 111 kila ima gabarite za teškog krilnog centra, već zbog činjenice da je tokom boravka u NBA doživeo neverovatnu transformaciju, a da su zaštitni simbol na njemu – tetovaže!\nZabeležićemo da je osim Nuggetsa, nastupao i za Miami, Hornetse, Memphis, Cleveland, a da je 2013. bio deo rostera Heata koji se okitio naslovom. Karijeru je završio sa 38 godina u Cleveland Cavaliersima, sa prosecima od 5.4 poena i 5.0 skokova po meču u karijeri.\nJuly 24, 2020 DM 2\nPut do NBA lige nije lagan. Većina igrača koji nisu uspeli ući kažu da je to dosta zatvoreni krug i da je jako teško upasti nekim “okolnim” putem. No NBA liga je formirala D-ligu i […]\nJedan od “najluđih” i najkotroverznijih likova proteklih godina u NBA ligi je bio Chris Andersen. Najviše se isticao svojim tetovažama i “širenjem krila” nakon svake blokade koje su mu bile i najjače oružje u njegovih […]


Evropa - Novosti dana - 18.10.2019 | Sputnjik Srbija\n05:19 16 Januar 2021\nPorošenkovi saradnici optuženi za krađu 1,5 milijardi dolara\nAmerički biznismen ukrajinskog porekla, savetnik predsednika SAD Sem Kislin, izjavio je da su sredstva dobijena oduzimanjem imovine saradnika bivšeg ukrajinskog lidera Viktora Janukoviča bila nezakonito razdeljena među predstavnicima vlasti tokom predsedničkog mandata Petra Porošenka.\nBarselona gori: Nemiri na ulicama, paralisan grad (video)\n„Naftogas“ traži od „Gasproma“ više od 11 milijardi dolara\nUkrajinska kompanija „Naftogas“ namerava da traži od ruske kompanije „Gasprom“ više od 11 milijardi dolara kao nadoknadu za mogući prekid tranzita ruskog gasa, saopštio je izvršni direktor ukrajinske kompanije Jurij Vitrenko.\nSavet Evrope očekuje da će dogovor SAD i Turske o obustavljanju turske vojne operacije u Siriji dovesti do mira, izjavila je nemačka kancelarka Angela Merkel.\nFrancuska blokada: Odluka o pregovorima EU s Albanijom i Severnom Makedonijom odložena za proleće\nPitanje početka pregovora o pristupanju Albanije i Severne Makedonije Evropskoj uniji odloženo je za proleće 2020. godine, saopštio je predsednik Evropskog saveta Donald Tusk.\nKljuča Katalonija: Više stotina hiljada ljudi protestuje u Barseloni (video, foto)\nPudždemon se predao, odbija izručenje Španiji\nOdbegli bivši katalonski lider Karles Pudždemon predao se belgijskim pravosudnim vlastima, nakon što je Španija izdala novi nalog za njegovo hapšenje, a posle izricanja presude njegovim kolegama, koji su se takođe zalagali za nezavisnost Katalonije.\nPočelo punjenje gasom „Turskog toka“\nPočelo je punjenje gasom prvog kraka morskog dela gasovoda „Turski tok“, što je poslednja faza ispitivanja pre puštanja u rad, saopštio je operator projekta.\nPoznata britanska TV stanica pokreće kanal bez vesti o „bregzitu“\nNakon trogodišnje krize zbog „bregzita“, „Skaj njuz“ želi da otvori TV kanal na kojem uopšte neće biti vesti o „bregzitu“, a kažu da je namenjen svim gledaocima kojima je dosadila čitava drama u vezi sa izlaskom Velike Britanije iz Evropske unije.\nPrekinuti razgovori o Albaniji i Severnoj Makedoniji — nema dogovora\nEvropski lideri su jutros prekinuli razgovore, a da nisu postigli dogovor o eventualnom početku pristupnih pregovora s Albanijom i Severnom Makedonijom.\nHiljade ljudi okupile su se sinoć u Barseloni, četvrtog dana protesta u kojim je zabeleženo najgore ulično nasilje poslednjih decenija u tom gradu. Sindikati su pozvali na generalni štrajk u petak.\nPredsednik Belorusije Aleksandar Lukašenko izjavio je da je Rusija za njega nešto više od države, Rusija je za njega — ideologija.\nHiljade Katalonaca na ulicama Barselone (video)\nNa hiljade Katalonaca četvrti dan za redom protestuje u Barseloni.\nBritanski premijer Boris Džonson izjavio je da je su Velika Britanija i Evropska unija postigli dogovor o „bregzitu“.\nMerkelova: Uloga Rusije i Irana u Siriji pojačana nakon odlaska SAD\nNemačka kancelarka Angela Merkel izjavila je da se uloga Rusije i Irana pojačala nakon odlaska SAD iz severnih delova Sirije.\nNajmanje 24 policajca povređena sinoć u protestima širom Katalonije\nNajmanje 24 pripadnika bezbednosnih službi poverđeno je juče prilikom sukoba sa demonstrantima u Kataloniji, prenosi list „Periodiko“, pozivajući se na izvore iz policije.


SAM :: Baza znanja :: Schneider Electric - Rešenja za energetsku efikasnost\nNaslovna :: Menadžerski kutak :: Baza znanja :: Schneider Electric - Rešenja za energetsku efikasnost\nSchneider Electric - Rešenja za energetsku efikasnost\nNa panel diskusiji održanoj u hotelu „Falkensteiner“ u Beogradu svoja rešenja i iskustva po pitanju energetske efikasnosti podelila je kompanija Schneider Electric\nKada radite u kompaniji velikoj poput Schneider Electrica, svakodnevno na raspolaganju imate podatke koji su zapanjujući. Na primer, jedno od istraživanja je pokazalo da se čak 40 odsto svetske energije potroši u zgradama, dok čak 75 odsto troškova zgrade odlazi na njeno održavanje i operativne troškove. Ujedno, čak 30 odsto energije utrošene u zgradama je protraćeno zbog neefikasnog korišćenja sistema upravljanja zgradama. Deo uzroka za ovakvo rasipanje energije leži i u činjenici da samo petina menadžera ovih objekata koristi raspoložive kapacitete sistema za upravljanje zgradama.\nRastom populacije u gradovima, porasla je i upotreba električne energije, a sa time i zahtevi za inovativnošću u zgradama. Istraživanje koje smo sproveli prošle godine, pokazalo nam je da ovakvo neefiksno korišćenje energije može biti prevaziđeno primenom pametnih tehnologija i Internet of things, čime dolazi do značajnih ušteda kroz automatizaciju. I ne samo to, Internet of things tehnologija može pomoći zemljama i njihovim ekonomijama da odgovore na najveće izazove sa kojima se suočava naša planeta, uključujući globalno zagrevanje, nestašicu vode i zagađenje. Schneider Eleectric-ova vizija koncepta Internet of Things zasniva se na najmanjoj mogućoj emisiji Co2 za upravljanje imovinom i poslovanjem, na bezbednom, sigurnom i efikasnom poslovanju, kao i na optimalnom i dugotrajnom radu uređaja, a automatizacija u zgradama i industriji može dovesti do ušteda od čak 63 odsto.\nOdličnu referencu Schneider Electric-ove inovativnosti predstavlja sedište kompanije u Parizu, zgrada Le Hive, koji je inače i prva zgrada na svetu koja poseduje sertifikat ISO-50001, standard upravljanja energetskom efikasnošću. Sertifikacija ISO 50001 ostvarena je zahvaljujući interno razvijenim energetski efikasnim rešenjima – poput obnovljivih izvora energije, osvetljenju, energetskom nadzoru i kontroli, bezbednoj distribuciji struje i naprednoj bezbednosti. Rezultat primenjenih rešenja je smanjenje potrošnje energije i do 75 odsto. Takođe, odličan primer predstavlja i zgrada The Edge u Amsterdamu,najpoznatija održiva zgrada na svetu, u kojoj je implementirano naše SmartStruxure rešenje. Edge zgrada je globalni reper zgrada sa održivim okruženjem, ali i sa prioritetom udobnosti i blagostanja svojih stanara. Schneider Electric rešenja koja doprinose energetskoj efikasnosti gradova implementirana su na više od 250 lokacija širom sveta.\nDodatno, Energy University je jedinstvena besplatna online platforma pokrenuta od strane Schneider Electrica sa ciljem da svim zaintersovanim pojedincima pruži mogućnost da se edukuju u oblasti energetske efiksnosti. Reč je o obrazovnom programu koji obučava profesionalce iz svih tipova industrija kako da na racionalan način koriste energiju. Ova platforma nudi i program sertifikacije Data Centar Certified Assoociate koji polaznicima nudi praktična znanja iz oblasti upravljanja energijom. Ovaj kurs je do sada pohađalo više od 600 000 polaznika, a sertifikaciju Energy University-a do sada su usvojila 22 udruženja širom sveta.\nAko uzmemo u obzir da je u razvijenim ekonomijama već sagrađena polovina zgrada koje će u upotrebi biti i 2050. Godine, kao i da će do 2030. godine biti povezano 30 milijardi uređaja putem Internet of things, jedino što možemo da zaključimo je da je poslednji trenutak da se obrazujemo u ovom polju i uzmemo najbolje od ponuđenog u oblasti energetske efiksanosti, ali i smanjenja troškova poslovanja na duge staze\nSchneider Electric je globalni specijalista u upravljanju energijom i automatizacijom. Sa prihodima većim od 25 milijardi evra u 2016. godini, preko 160,000 zaposlenih opslužuje klijente u više od 100 zemalja, pomažući im da upravljaju energijom i procesima na način koji je bezbedan, pouzdan, efikasan i održiv. Svojim rešenjima - od najjednostavnijih prekidača do složenih operativnih sistema - tehnologijama, softverima i uslugama, kompanija unapređuje način upravljanja energijom i automatizuje poslovanje svojih klijenata. Ove povezane tehnologije reoblikuju industije, tranformišu gradove i obogaćuju živote. U Schneider Electric-u ovaj koncept zove se Life is On.


!/Edi Rama: Nije glasano protiv rezolucije o Srebrenici, to je podla igra bivšeg premijera / Radio Sarajevo\nFoto: EPA-EFE/Edi Rama\n!/ Edi Rama: Nije glasano protiv rezolucije o Srebrenici, to je podla igra bivšeg premijera\n12. 05. 2022. u 20:12:00 Anadolija\n! / Albanski parlament odbacio Rezoluciju o Srebrenici: 'Glasali ste po nalogu Vučića'\n"Oni koji se najviše bune zbog navodnog neusvajanja rezolucije o Srebrenici u albanskom parlamentu, prvo treba da se zapitaju zašto baš danas ova rezolucija, iz kojeg razloga? Potom se trebaju upoznati sa tekstom koji je u pitanju i na kraju trebaju znati da ovo nije rezolucija već podla igra", rekao je Rama.\nRama je, misleći na bivšeg albanskog premijera Salija Berishu, kazao da je to "podla igra onog kojeg su Sjedinjene Američke Države proglasile korumpiranim i potkopačem demokratije, u svijetu poznatog kao rušioca embarga na Slobodana Miloševića".\n"Žao mi je onih koji nisu imali predstavu o ovoj podloj igri, osjećaju se pogrešno povrijeđenim i žao mi je onih koji su krenuli ka glasinama prokletnika", napisao je Rama na Twitteru, dodajući kako Srebrenica ne može biti "karta koja će ocrniti Albaniju".\nRama se potom osvrnuo na medijske navode da je parlament oborio rezoluciju o Srebrenici, podvukavši da zakonodavno tijelo Albanije "danas nije poništio nijednu rezoluciju o Srebrenici, već je jednostavno odbilo da u skupštinsku proceduru stavi dokument".\nBivši premijer Albanije Sali Berisha rekao je da je "inicijativa poslanika Demokratske partije za osudu srpskog genocida u BiH ima za cilj odavanje počasti osam hiljada žrtava Srebrenice".\nBalla je dodao da je Albanija "podržala i pozdravila sve presude Haškog tribunala svima koji su naručili i organizovali ovu tragediju".\nTagovi: Edi Rama rezolucija o genocidu\nMišljenje / Edi Rama: Islam je dar koji je grijeh odbaciti


Karikatura koja je "iznervirala" Teslu, pokazuje da je struja nekada bila ono što je danas 5G - Telegraf.rs\nBrojne su tehnološke inovacije koje su tokom poslednjih vek ili dva značajno doprinele da čovečanstvo danas izgleda ovako kako izgleda. Brojni su i ljudi koji su ih izumeli i na njima ceo svoj život posvećeno radili.\nS druge strane, tu su uvek bili i oni koji su, uglavnom iz sopstvenog neznanja, išli protiv takvih napora da se život na našoj planeti učini boljim i lakšim. I kao što su danas brojni oni preispituju dalji razvoj savremenih tehnologija, koje sve više ulaza u naše živote, tako su se i pioniri savremenog tehnološkog razvoja, sa kraja 19. i početka 20. veka, suočvali sa otporom protiv uvođenja struje.\nSa onim što danas pričaju, i po društvenim mrežama dele, protivnici razvoja 5G mreža verovatno su se suočavali svi pioniri razvoja električne energije i njenog prenosa, od Faradeja do Tesle i Pupina. Preteče negativnog načina razmišljanja, koje se danas uglavnom plasira putem Jutjuba i drugih socijalnih internet platformi, nekada su širile priče o struji kao velikoj pošasti koja dolazi da sprži sve nas i sve oko nas. To najbolje ilustruje ova karikatura sa početka 20. veka.\nDanas, kada se osvrnemo unazad, nije nam teško da shvatimo koliko ono što ova karikatura prikazuje nije tačno, jer da jeste - veliki broj stvari danas ne bismo obavljali na način ne koji ih obavljamo. U stvari, da je to bilo tačno, najverovatnije ovaj tekst ni ne biste čitali ovako kako ga upravo čitate.\nOno što je, u celoj ovoj priči, paradoksalno je to što današnji protivnici savremenih tehnologija i njihovih najnovijih dostignuća, za širenje svojih neprovernih tvrdnji o 5G tehnologiji koja "prži sve pred sobom" ili o satelitima koji će nam "zatvoriti nebo"... koriste upravo one tehnologije na kojima su ove koje kritikuju i nastale.\nDa li je ova karikatura, u svoje vreme, možda, naljutila ili iznervirala Nikolu Teslu, to ne možemo da znamo. Sasvim sigurno, međutim, možemo da pretpostavimo, da on u svoje vreme ne bi mogao ni da sanja da će, stotinak godina kasnije, u tehnološki razvijenom svetu, otpor nekih ljudi prema daljem napretku tehnologije biti gotovo isti kao što je bio u njegovo vreme.


Drustvo - datum: 2018-10-06 GRIN HOUM UPOZORIO NA LOŠ KVALITET VODA Najzagađeniji Lim i Morača\nKvalitet površinskih i podzemnih voda u Crnoj Gori je na nezadovoljavajućem nivou, a najzagađeniji vodotoci i u 2017. godini bili su Vezišnica, Ćehotina i Morača u donjem toku i rijeka Lim u dijelu kod Bijelog Polja, saopšteno je iz nevladine organizacije (NVO) Grin houm. Kako je kazao projekt koordinator u toj NVO Milija Čabarkapa, Informacija o stanju životne sredine u 2017. godini koju je pripremila Agencija za zaštitu prirode i životne sredine, kada su površinske i podzemne vode u pitanju, prikazuje nimalo lijepu sliku o stanju u kojem se nalaze.\n– Na osnovu analize izmjerenih parametara, kao i prethodnih godina najzagađeniji vodotoci u 2017. godini bili su Vezišnica, Ćehotina i Morača u donjem toku, ispod uliva voda koje dolaze za postrojenja za prečišćavanje komunalnih otpadnih voda (PPOV) i rijeka Lim u dijelu kod Bijelog Polja. Rezultati mjerenja pokazuju veliku osjetljivost vodenih ekosistema u Crnoj Gori, prije svega u režimu malovodosti, a i poslije velikih kiša. Kada je biološka potrošnja kiseonika (BKP5) u pitanju, kvalitet vode rijeke Morače nizvodno od profila gradskog PPOV i rijeke Ćehotine, ispod Pljevalja je bio „van klase” – istakao je on.\nGovoreći o vrsti i izvoru zagađenja, Čabarkapa ističe da se situacija nije promijenila u odnosu na raniji period.\n– Crnogorske površinske vode, a i podzemene, izložene su višedecenijskom zagađenju koje proističe od komunalnih otpadnih voda koje u gotovo svim rijekama u Crnoj Gori završavaju neprečišćene ili sa nedovoljnim stepenom prečišćvavanja kao što je slučaj sa komunalnim otpadnim vodama Glavnog grada. Uticaj komunalnih otpadnih voda je najveći u periodima niskih vodostaja i u akumulacijama – saopštio je on.\nČabarkapa ističe da su se hemijski najzagađeniji pokazali bunari u Vranju, Gostilju i Drešaju, te u Farmacima.\n– Posebno je zabrinjavajući sadržaj nitrata kod bunara Vranj, Gostilj i Drešaj gdje njihovi sadržaji imaju visoke vrijednosti. Uzrok potiče od korišćenja mineralnih đubriva (šalitre) – objašnjava Čabarkapa. A.O.


Istražni sudija ekskluzivno za Alo: Policija nas nije pozvala da obavimo uviđaj nakon Đinđićevog ubistva! - alo.rs\n"OKO 12.45 VIDELI SMO NA TELEVIZIJI DA JE UBIJEN" Istražni sudija ekskluzivno za Alo: Policija nas nije pozvala da obavimo uviđaj nakon Đinđićevog ubistva!\nAUTOR: Danica Ćuruvija DATUM I VREME: 14.06.2019. 23:05 - 14.06.2019. 23:51\nAleksandra Čolića, bivšeg istražnog sudiju Okružnog suda u Beogradu, i zamenika dežurnog okružnog tužioca MUP Srbije nije pozvao na uviđaj povodom ubistva premijera Zorana Đinđića 12. marta 2003. u dvorištu Vlade Srbije, već su samoinicijativno otišli da to urade kada su za atentat čuli na televiziji!\nDa je pucano na premijera Zorana Đinđića, dežurni istražni sudija i dežurni okružni tužilac saznali su na TV i samoinicijativno otišli na uviđaj Foto: EPA\nOvu skandaloznu činjenicu potvrdio nam je bivši sudija Čolić, koji je uviđaj obavio gotovo sat kasnije. Sudija Čolić posle 16 godina prvi put govori o ovom uviđaju za medije, a za „Alo!“ ekskluzivno ističe da je to bilo vrlo neobično i protivno zakonu.\n- Činjenica da dežurni istražni sudija i dežurni zamenik javnog tužioca nisu obavešteni od MUP-a Srbije i pozvani na uviđaj je protivna Zakoniku o krivičnom postupku i za mene, kao tadašnjeg dežurnog sudiju, bila je veoma neobična. Ali o razlozima zašto su oni tako postupili ne znam ništa i ne želim da nagađam - kaže ekskluzivno za „Alo!“ sudija Čolić.\nTek posle sat vremena mogli da obave uviđaj nakon atentata na premijera Zorana Đinđića, Foto: EPA\nDa u kancelariji nisu imali TV, ne bi ni saznali da je premijer teško ranjen.\n- Po mom sećanju, negde oko 12.45 smo na televiziji videli informaciju sa prvim snimcima da je u dvorištu Vlade Srbije u Nemanjinoj ulici pucano na premijera Đinđića i pripadnika njegovog obezbeđenja i da su ranjeni. Naravno da smo tužilac i ja očekivali da nas veoma brzo o tome obavesti dežurna služba MUP-a Beograd i da nas pozove i odveze na uviđaj, što je po tadašnjem Zakoniku o krivičnom postupku bilo obavezno za takve događaje. Prolazilo je vreme, a poziva iz dežurne službe MUP-a Beograd nije bilo. Tužilac i ja smo se već spremili da iz suda krenemo i kako je od nađeg saznanja putem televizije prošlo oko pola sata, a poziva iz MUP-a nije bilo, odlučili smo da odemo sami i obavimo uviđaj. Hteli smo da idemo peške, jer je zgrada suda nekoliko stotina metara od Vlade Srbije - priča sudija Čolić za „Alo!“.\nRade Terzić, bivši tužilac Višeg okružnog tužilaštva u Beogradu nije kao glavni starešina hteo da radi uviđaj već je otišao u zgradu Vlade Srbije sa nekim ministrima, Foto: Arhiva


Pravila o zaštiti privatnosti – Hotel Chambord – Brisel – Belgija\nOva Izjava o zaštiti privatnosti se odnosi na veb sajt www.hotel-chambord.be koji je u vlasništvu i kojim upravlja objekat Hotel Chambord. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.hotel-chambord.be. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na reservation@hotel-chambord.be .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na reservation@hotel-chambord.be . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na reservation@hotel-chambord.be . Takođe, svoja pitanja i nedoumice možete da uputite lokalnim organima za zaštitu podataka.


Brod Akvarijus sa migrantima pristao u Valetu\nFoto: Queryzo / Wikipedia\nHumanitarni brod Akvarijus, sa 141 migrantom, pristao je juče u luku Valeta na Malti, čime je okončan petodnevni spor između članica EU koje nisu dozvolile njegovo uplovljavanje u pojedine luke.\nPristanak broda na Maltu, kojim upravljaju francusko-nemačka humanitarna organizacija SOS Mediteran i Lekari bez granica, realizovan je nakon što su Francuska, Nemačka, Luksemburg, Portugalija i Španija juče dogovorile prihvat miganata, spašenih nedaleko od obala Libije prošle nedelje.\nHumanitarne organizacije navode da je na brodu više od 70 dece.\nMalta će poslužiti kao logistička baza i 141 migrant će biti distribuiran između Francuske, Nemačke, Luksemburga, Portugalije i Španije, saopštila je juče malteška vlada.\nUz podršku Evropske komisije ove države su se složile da prime deo migranata, Španija će primiti 60 migranata napisao je na svom Tviter nalogu španski premijer Pedro Sančes, a Portugalija je saopštila da će primiti 30 migranata iz broda Akvarijus.\nMalteška vlada je saopštila i da je spasila i primila na Maltu juče 114 migranata od kojih će 60 biti distriburirano među državama članicama EU.\nUNHCR: Situacija sa "Akvarijusom" nije trebalo da se desi\nKRAJ DRAME NA MEDITERANU "Akvarijus" s migrantima stigao u Španiju\n"Akvarijus" više NEĆE SPASAVATI migrante\nU holandskom gradu Utrehtu danas je došlo do pucnjave u kojoj je povređeno nekoliko ljudi i troje ubijeno. Motiv napada nije poznat, kao ni ko su izvršioci, ali holandske vlasti sumnjaju na mogući teroristički napad. U toku su akcije specijalnih jedinica na nekoliko lokacija.\nPANIKA U POZNATOM LETOVALIŠTU Ljudi izbezumljeni: Čovek krvavih pantalona šeta kroz grad sa PENISOM U PLASTIČNOJ KESI\nŠokirani posmatrači u poznatom španskom letovalištu preplavili su pozivima policiju kada su primetili čoveka koji hoda sa krvavim pantalonama, noseći penis u providnoj plastičnoj kesi.\nTUGA DO NEBA Na spisku žrtava masakra deca, tinejdžeri, izbeglice iz Sirije i čovek koji je verovao da je Novi Zeland PARČE RAJA (FOTO)\nCrni bilans žrtava terorističkog napada u dve džamije na Novom Zelandu dostigao je 50. Strahuje se da bi taj broj mogao da poraste, jer je i povređen veliki broj ljudi. Sve žrtve su identifikovane, a među njima, na žalost, ima i mnogo dece i tinejdžera, neretko i članova iste porodice.\n"BIO JE SREĆNO DETE" Baka masovnog ubice sa Novog Zelanda otkriva kako je od zaluđenika za kompjutere POSTAO EKSTREMISTA\nPETA GODIŠNJICA ANEKSIJE KRIMA Putin doputovao na proslavu, otvorio dve elektrane\nRuski predsednik Vladimir Putin otvorio je danas dve nove elektrane na Krimu, gde je doputovao povodom proslave pet godina od pripajanja poluostrva Ruskoj Federaciji od Ukrajine.\nŠAMAR NIJE LJUBAV Status zlostavljane žene uznemirio region: Gurao me niz stepenice, polivao kafom, davio i vadio ključeve iz auta u pokretu...\nJedan od gorećih i najgorih problema sa kojim se naše društvo susreće protekle decenije jeste porodično nasilje, u kojiem je, na veliku žalost svih nas, sve veći broj žrtava.


PRESS: SARADNJA HERCEG NOVOG I KONAVALA NA ODLIČNOM NIVOU – Radio Herceg Novi\n21. Mart, 2019 7:44 am\nHomeDruštvoPRESS: SARADNJA HERCEG NOVOG I KONAVALA NA ODLIČNOM NIVOU\nmaj. 31, 2018 at 10:29 am\nPRESS: SARADNJA HERCEG NOVOG I KONAVALA NA ODLIČNOM NIVOU\nprije 10 mjeseci nema komentaraHerceg NoviKonavle\nSaradnja Herceg Novog i Konavala odvija se na zavidnom nivou, prije svega u oblastima prekogranične saradnje, vodosnabdijevanja i zaštite i spasavanja, čulo se tokom jučerašnjeg sastanka Predsjednika Opštine Herceg Novi Stevana Katića i načelnika Općine Konavle Boža Lasića.\nSaglasili su se da je prekogranična saradnja opština sa obje strane Debelog brijega zajednički interes i cilj je maksimalno iskoristiti mogućnosti koje nam se nude kroz EU fondove, osmišljavanjem projekata koji bi doprinijeli unapređenju kvaliteta života građana u lokalnim zajednicama.\nOblasti koje treba da budu u fokusu su civilna zaštita, vodosnabdijevanje i ekološka efikasnost. Ovaj zaključak potvrdili su i ostali učesnici sastanka: zamjenik načelnika Općine Konavle Ivo Radonić, direktorica „Vodovoda i kanalizacije Herceg Novi“ Olivera Doklestić, direktor Konavoskog komunalnog društva Marko Glavić, zamjenik komandira Službe zaštite i spasavanja Herceg Novi Aleksandar Škobalj, komandir Javne vatrogasne postrojbe Konavle Mario Magud i rukovodilac Službe za EU fondove i poljoprivredni razvoj Općine Konavle Perica Pušić.\nKada je u pitanju saradnja u oblasti vodosnabdijevanja, konstatovano je da je isporuka vode sa HE Plat redovna i bez problema, da će tako biti i u predstojećem periodu, a obaveze se izmiruju redovno i u skladu sa dogovorom. Činjenica je da su neophodna ulaganja u održavanje cjevovoda kroz koji Herceg Novi dobija vodu, a predstavnici obje opštine iskazali su namjeru da se ovom pitanju posveti posebna pažnja, te će ono biti predmet daljih razgovora dva komunalna preduzeća.\nNajavljeno je da će dvije Službe zaštite i spasavanja nastaviti odličnu saradnju, te da su u planu novi projekti kojima će aplicirati za sredstva za unapređenje opreme i kupovinu vozila. Predstavnici Herceg Novog još jednom su se zahvalili za pomoć ukazanu tokom požara proteklog ljeta.\nTema razgovora bile su i velike gužve na graničnom prelazu između Crne Gore i Hrvatske, koje predstavljaju problem i za Herceg Novi i za Konavle. Usaglašeno je da će iz lokalnih uprava krenuti inicijative nadležnim državnim organima, kako bi ovo pitanje bilo riješeno na zadovoljstvo obje opštine.\nPRESS: SLUŽBA ZAŠTITE I SPASAVANJA UČESTVOVALA U VJEŽBI ADRIATIC 2018


Bez autoriteta - Gojko Vlaović - Dnevni list Danas\nPočetna » Kolumne » Gojko Vlaović » Bez autoriteta\nDisciplinska komisija Fudbalskog saveza Srbije kaznila je klubove Crvena zvezda i Partizan sa po dva oduzeta boda u Super ligi Srbije zbog saopštenja za javnost u kojima komentarišu suđenje.\n0Piše: Gojko Vlaović 13. marta 2018. 18.00\nReč je o presedanu, s obzirom da predstavnici dva beogradska kluba, ujedno i najuspešnija fudbalska kolektiva u zemlji, veoma često komentarišu sudijske odluke, a ovo je prvi put da su sankcionisani zbog toga. Stoga je, sa punim pravom se može reći revolucionarna odluka FSS, izazvala polemike da li je opravdana, odnosno da li će biti učinkovita. O prvom segmentu, to jest opravdanosti se svakako može polemisati, a praksa je veoma brzo potvrdila da od učinkovitosti nema ništa. Dokaz za to je činjenica da se fudbalski klub Partizan oglasio odmah po obelodanjivanju kazne najavivši tužbe na tu odluku, i tom prilikom ponovio neke konstatacije iz spornog saopštenja koje se u najkraćem svode na to da su „crno-beli“ diskriminisani. Predsednik FK Partizan Milorad Vučelić iako je dobio uslovnu kaznu zabrane obavljanja funkcije u fudbalu nije se libio da odluku Disciplinske komisije FSS nazove „povratkom verbalnog delikta“. Samim tim, jasno je kao dan da odluka FSS nije uplašila nikog već je samo dodatno potpalila vatru. O pravednosti odluke se može diskutovati jer su Zvezda i Partizan kažnjeni sa oduzimanjem po dva boda. Zbog specifičnog trokružnog modela po kojem se igra Super liga ( pred treću fazu se svim timovima oduzimaju po tri boda) Zvezdina prednost nad Partizanom će ostati ista ali bi se smanjila bodovna razlika između „crno-belih“ i trećeplasiranog Radničkog iz Niša. Kada se to sagleda vidi se da je u suštini kažnjen samo Partizan a Zvezda samo na papiru. To je nešto što sigurno neće doprineti stvaranju autoriteta Fudbalskom savezu Srbije, a što bi trebalo da bude cilj izrečenih kazni.\nSvakako najvažniji razlog zbog koga FSS ne uživa autoritet kod srpskih superligaša je činjenica da tvrdoglavo odbija da prvo „počisti u svom dvorištu“ a tek nakon toga krene sa sankcionisanjem klubova. Svi koji prate fudbalsko društvo najboljih u Srbiji znaju da je suđenje katastrofalno loše, da naše „iskusne“ sudije veoma često prave kardinalne greške, favorizuju one klubove za koje smatraju da imaju podršku u vrhu fudbalskog saveza, sudijske organizacije ali i države, i da su u priličnom broju slučajeva progledali kroz prste favoritima i privilegovanima ali i oštetili takozvane „male klubove“ (kateogrija u koju se ubrajaju svi srpskoligaši izuzev „večitih rivala“ iz Beograda i donekle novosadske Vojvodine). Dok ne reše to ključno pitanje čelnici FSS neće steći poštovanje klubova i navijača, iako to žarko žele. Takođe, kazne koje se izriču moraju biti „ni po babi ni po stričevima“ a praksa pokazuje da u ovom trenutku to nije slučaj.\nEvidentno je da FSS pokušava da kopira UEFA i nametne strahopoštovanje srpskim klubovima po principima i metodama evropske kuće fudbala. Međutim, u ovom trenutku, čelnici našeg saveza svetlosnim godinama su daleko od autoriteta UEFA. Tako će biti sve dok FSS ne iskoreni nestručno suđenje i favorizovanje privilegovanih klubova.


Crnadak: Glavna tema SAD ostaje Kosovo – Krstarica\nCrnadak: Glavna tema SAD ostaje Kosovo\nTanjug 4. septembra 2019. 13:19\nPRAG – Ministar spoljnih poslova BiH u tehničkom mandatu, Igor Crnadak, koji je učestvovao na bledskom strateškom forumu „Izvori (ne)stabilnosti“, gde se sastao sa američkim izaslanikom za Balkan, Metju Palmerom, izjavio je da misli da će SAD biti vrlo aktivne u BiH, ali da glavna tema ostaje Kosovo.\nZa Palmera je kazao da je čovek s velikom energijom, dobar poznavalac odnosa na Balkanu, dobro govori srpski jezik i predan je svom poslu.\n„Ali mislim da moramo biti svesni da nećemo biti glavni prioritet. Glavna tema ostaje Kosovo i kako će se sve dalje odvijati s nastavkom dijaloga u kontekstu izbora koji će uslediti na Kosovu i iduće godine u Beogradu, odnosno Srbiji. Ali, sigurno je da će biti prisutni i sigurno je da ćemo im i mi biti u fokusu u narednom periodu“, rekao je Crnadak u intervjuu za Radio Slobodnu Evropu.\nNa konstataciju da se Palmer na Bledu sastao sa potpredsednikom srpske vlade i šefom dipomatije, Ivicom Dačićem, i bivšim kososkim ministrom spoljnih poslova, Bedžetom Pacolijem, i pitanje da li njegovo imenovanje ima uticaj na promenu praktične američke politike na Zapadnom Balkanu, Crnadak kaže da ne očekuje da njegovo imenovanje donese zaokret u politici, ali očekuje jedan zaokret u dinamici.\n„Sigurno je da ćemo imati jedan jači tempo, jednu veću presiju, u pozitivnom smislu, da se otvoreni problemi rešavaju i u tom kontekstu mislim da je to nešto što treba pozdraviti“, rekao je šef bosanskohercegovačke diplomatije.\nVeruje, kaže, da je jedna od pozadina te ideje da Palmer bude specijalni izaslanik za Balkan upravo da se osnaži njihov uticaj na ovim prostorima.\n„Ono što smo slušali ovde poslednjih meseci pa možda i godinu dana je da Amerika želi da na vrlo jasan način pokaže da nije izgubila interes za region i da će ostati tu veoma prisutna. Mislim da to potvrdu dobija Palmerovim imenovanjem i da će se raditi na dnevnom osnovu da se stvari ovde rešavaju i pomeraju napred“, kazao je Crnadak.


Patrijarh Irinej pozitivan na korona virus, smešten u bolnicu\nSrpska pravoslavna crkva (SPC) saopštila je na svom sajtu da je poglavar SPC Irinej hospitalizovan u COVID bolnici u Beogradu nakon što je testiran pozitivno na korona virus.\nNa sajtu se navodi da je patrijarh "bez simptoma i odličnog opšteg stanja".\n"U sklopu redovne procedure testiranja, a nakon epidemiološke procene, učinjeno je PCR testiranje na SARS COV2 kojim je potvrđeno da je Njegova Svetost Patrijarh srpski Irinej pozitivan bez simptoma i odličnog opšteg stanja", navodi se na sajtu SPC-a i dodaje da je patrijarh hospitalizovan u COVID bolnici u Beogradu.\nU Srbiji je 4. novembra, prema podacima Ministarstva zdravlja, registrovano 2.412 novoobelilih od COVID-19, dok je šest osoba preminulo.\nPoglavar SPC Irinej predvodio je 1. novembra opelo i liturgiju uoči sahrane mitropolita crnogorsko primorskog Amfilohija u kripti Sabornog hrama Hristovog vaskrsenja u Podgorici, kojoj je prisustvovalo hiljade vernika.\nNa sahrani gde je bio izložen otvoreni kovčeg sa telom mitropolita, sveštenici, najveći deo vernika kao i pojedini političari, nisu nosili maske, ni poštovali fizičku distancu.\nSveštenici su pričešćivali vernike istom kašikom, a deo prisutnih je u mimohodu ljubio ruku pokojnika čije je telo bilo izloženo u otvorenom kovčegu.\nNacionalno koordinaciono telo za zarazne bolesti (NKT) Crne Gore najoštrije je osudilo "drastično kršenje propisanih epidemioloških mjera za zaštitu zdravlja i života građana" tokom tri dana, koliko je trajao ispraćaj mitropolita Amfilohija.\nMitropolit Amfilohije preminuo je 30. oktobra usled komplikacija izazvanih korona virusom.


PC Press: www.tvcalculator.com | PC Press\nPC Press: www.tvcalculator.com <link>\n10. mart 2010. 7. avgust 2017. PC Press\nAko želite da povećate efektivnost rada, nema potrebe da kupujete potpuno nov računar, što bi vam trgovci od sveg srca, biranim rečima objasnili. Snaga računara i mrežni kapaciteti su retko usko grlo za rad tipičnog sužbenika, ali povećanje vidljive površine ekrana pomaže.\nŠto više informacija pred očima, one se brže sklapaju u perspektivu koja omogućava stimulativno okruženje za povezivanje zadataka. Ne zaboravimo ni umaranje očiju na nekvalitetnim monitorima – tipična kancelarija obično nije opremljena najkvalitetnijim monitorima, neka srednja klasa bi trebala da postane standard, a monitore manje od 19 inča bi trebalo menjati ili im pridodavati ekrane slične veličine, pošto rad sa dva monitora bitno povećava efektivnost. Efekti su merljivi pojavljuju već za nekoliko dana, čim se naviknemo na novi režim rada.\nZato posetite Tvcalculator sajt koji vizuelno poredi veličine TV i monitorskih ekrana. Dovoljno je da pored dimenzija starog ekrana zadajte i vrednosti za sve potencijalne kandidate kako biste poređenjem izabrali najbolju alternativu ili dopunu. Biranje odgovarajuće veličine je upotpunjeno informacijama o rezoluciji i raznim parametrima ekrana.\nTagovi: PC Press, www.tvcalculator.com\n← RNIDS: Kako bi trebalo da glasi ćirilični domen Srbije?\nDiscovery Channel: “Turbo month” sezona počinje na Beogradskom sajmu automobila →


Radonjići iz Bara dominirali prvim golf prvenstvom\nObjavljeno 23 Nov, 2021\nFoto: Golf klub Knjaginja Milica\nGoran Radonjić iz Bara pobjednik je u muškoj, a Radmila Anđus u ženskoj konkurenciji, na prvom otvorenom golf turniru, koji je prvi crnogorski golf klub “Knjaginja Milica” organizovao na svom terenu u Krimovici kod Budve.\nManifestacija je organizovana povodom Dana Opštine Tivat i petogodišnjice od osnivanja kluba. Među 21 učesnikom turnira, pored tivatskih golfera, bili su i ćlanovi prijateljskog golf kluba Brskovo iz Mojkovca, kao i golferi iz Podgorice.\nDrugo mjesto u bruto konkurenciji kod muškaraca osvojio je Slavoljub Šćekić, a treće Risto Lučić, dok je kod dama u bruto konkurenciji druga bila Slobodanka Šćekić, a treća Silvana Lučić.\nU neto konkurenciji, prvo mjesto je kod muškaraca osvojio Velizar Marković, drugo Rade Đorđević, a treće Aleksandar Veljović. U konkurenciji dama, neto pobjednica je Draginja Radonjić iz Bara, supruga Gorana Radonjića, dok je drugo mjesto osvojila Kristina Vujisić.\nPosebnu nagradu osvojio je Đoko Popović koji je imao udarac najblizi rupi.\n-Teren na Krimovici, koji tivatski klub iznajmljuje već godinama, posebno je uređen za ovu priliku, a o regularnosti je brinula licencirana golf sutkinja Marina Maljević.\nManifestaciji su doprinos dali i mještani obližnjeg sela Višnjevo, koji su počastili golfere domaćim proizvodima.\nTurnir je dio aktivnosti kluba Knjaginja Milica, koje se sprovode zahvaljujući finansiranju tivatske opštine, čija je predstavnica Kristina Petrović bila na svečanom otvaranju.\nOrganizatori su odali i posebno priznanje tivatkom radiju, koji redovno prati njihove aktivnosti-saopštili su iz “Knjaginje Milice”.


IslamBosna » Tokom rata “ubijeno 300 ljudi i bačeno u rijeku Vrbas”\nTokom rata “ubijeno 300 ljudi i bačeno u rijeku Vrbas”\ncetnik, haag, mladic, prijedor\nTokom svjedočenja, Selak, bivši komandant pozadinske baze VRS-a u Banjoj Luci, opisao je sastanak na kojem su 27. maja 1992. podređeni oficiri izvijestili komandanta Prvog krajiškog korpusa VRS-a Momira Talića da je u Kozarcu i okolini ubijeno 800 i zarobljeno 1.200 muslimana.\nPrema Selakovim riječima, general Talić je naredio da se Glavni štab VRS-a obavijesti da je broj žrtava deset puta manji, svjestan da su njegove jedinice prekršile međunarodno ratno pravo.\nMladić, bivši komandant VRS-a, optužen je za progon Bošnjaka i Hrvata širom BiH koji je u sedam bosanskohercegovačkih općina, uključujući Prijedor, dosegao razmjere genocida. Na teret mu se stavlja i genocid u Srebrenici, teror nad civilima u Sarajevu dugotrajnim granatiranjem i snajperisanjem, te uzimanje pripadnika UNPROFOR-a za taoce, u periodu od 1992. do 1995. godine.\nNa pitanje Odbrane da li je znao da je krajem maja 1992. kroz Kozarac prolazila vojna kolona i šta je bio njen cilj, Selak je odgovorio negativno, rekavši da je znao da je “bataljon iz Beograda išao u tom pravcu”.\nUpitan da li je znao da je vozač iz te kolone bio ubijen, svjedok je uzvratio: “Ne znam… Tako su političke stranke pokušavale da objasne zašto je ubijeno 1.200 ljudi.” Svjedok je kasnije potvrdio da je u izvještaju VRS-a bilo navedeno da je u koloni bilo “pet poginulih i 20 ranjenih”.\nAdvokat Branko Lukić pitao je zatim koliko je bilo ranjenih, sugerirajući da je, s obzirom na broj žrtava koji je naveo svjedok, ranjenih moralo biti “par hiljada”.\n“Vjerujem da jeste, jer je narod iz sela bio sproveden u logore kod Prijedora i mnogi su podlegli”, kazao je Selak.\nMladićev branilac je pitao svjedoka i o “pokretu otpora” u Banjoj Luci, čiji je član bio po penzionisanju u julu 1992. godine. Selak je to potvrdio, naglasivši da taj pokret nikada nije preduzeo nikakvu akciju protiv srpskih vlasti. Kazao je i da je tokom rata “bilo ubijeno 300 ljudi i bačeno u rijeku Vrbas”, a da je “muslimanima i Hrvatima naređeno da odu, ali da prethodno potpišu izjave da neće tražiti ostavljenu imovinu”.\nSelak je izjavio i da je 1995. telefonom tražio od generala Mladića da odobri prebacivanje njegove bolesne supruge vojnim sanitetskim vozilom iz Banje Luke u bolnicu u Beograd. Kako je rekao, Mladić mu je obećao da će to učiniti, ali od toga nije bilo ništa. Selakovu suprugu zatim su “dvojica Srba” prebacila u Beograd, ali je, kako je rekao, za to morao da plati “2.800 maraka”.\nTokom suđenja, predsjedavajući sudija Alphons Orie više puta je upozorio optuženog Mladića da ne govori glasno tokom konsultacija sa advokatima i da ne komentira glasno tekuće svjedočenje, javio je BIRN.


Lajčak: Izveštaj Komisije je prijateljska poruka Brisela Beogradu - European Western Balkans\nAutor EWB 05. 06. 2019.\nMiroslav Lajčak; Foto: Evropska unija\nBEOGRAD – Glavni partner Srbiji je Evropska unija, a izveštaj Evropske komisije je prijateljska poruka koja treba da pomogne vladi u Beogradu, izjavio je ministar spoljnih poslova Slovačke i predsedavajući OEBS Miroslav Lajčak.\nLajčak je za RTS rekao da Srbija treba da nastavi sa reformama.\n“OEBS ne pretenduje da bude glavni međunarodni partner Srbiji, jer glavni partner je Evropska unija i glavni cilj je članstvo u EU i OEBS to podržava i pomaže u važnim reformama koje se tiču medija, sudskih procedura, borbe protiv korupcije i kriminala. To su pitanja važna za čitav region i, naravno, regionalna saradnja”, rekao je Lajčak.\nPovodom izveštaja EK o napretku Srbije ka Evropskoj uniji, Lajčak smatra da je Srbija dobila dobar, pozitivan izveštaj, ali i koji pokazuje gde se očekuje napredak.\n“To je jedna prijateljska poruka i treba da pomogne Vladi. Treba da se nastavi dijalog Beograda i Prištine koji je doneo konkretne rezultate. Mora da se poštuje dogovoreno. Ako je dogovoreno uspostavljanje Zajednice srpskih opština, onda to mora da se ispuni”, istakao je Lajčak.\nOn je, takođe, rekao da je zadovoljan rezultatima evropskih izbora u Slovačkoj i velikom izlaznošću građana ove zemlje.\nIstiče da učestvuje u nekoliko projekata formulisanja prioriteta za Evropsku komisiju i Evropski savet.\n“Ključno je da se vrati poverenje u taj projekat, koji treba da obezbedi mir, bezbednost, prosperitet i koji pomaže da se reše pitanja migracije, borbe protiv terorizma. Za nas u Slovačkoj važno je da EU potvrdi nastavak politike proširenja”, rekao je Lajčak.\nKukan: Izveštaj Komisije pozitivan pristisak za brži napredak Srbije\nPredsednik Partije evropskih socijalista podržao DS i osudio pokušaj njenog preuzimanja\nEWB 17. 05. 2020.


KING ICT potpisao ugovor o spajanju sa firmom Plus KING ICT potpisao ugovor o spajanju sa firmom Plus – Personal magazin\nTokom juna ove godine kompanija KING ICT potpisala je ugovor o spajanju sa firmom Plus Plus d.o.o., jednim od vodećih regionalnih Oracle Certified Partnera\nKompanija Plus Plus d.o.o. proteklih godina se profilisala kao jedna od preduzeća čija je ekspertiza u Oracle-u uveliko doprinela da se relativno mala firma uspešno probije na tržište velikih i ključnih kupaca u regionu. Osim toga, Plus Plus je razvio i aplikativno rešenje za upravljanje ljudskim potencijalima (HRplus) koje koriste brojne firme širom regiona. Uspešan konsalting velikim sistemima o infrastrukturi i održavanju Oracle baza podataka osigurao je Plus Plus-u, osim domaćih, i velike međunarodne klijente.\nSa ciljem jačeg zajedničkog angažmana u dizajniranju IT sistema i rada sa bazama podataka, te daljem razvoju aplikativnih rešenja u zemljama regije, kompanije KING-ICT i Plus Plus dogovorile su spajanje kako bi na taj način sinergijski otvorile prostor za dalje unapređenje poslovanja na obostranu korist.\nRadi jednostavnijeg poslovanja, partneri su osnovali novu posebu firmu – MAGIS ICT d.o.o. – koja će u potpunosti preuzeti poslovanje u ime Plus Plusa.\n„Upravo sinergija kojom mala firma dobija mogućnost korišćenja infrastrukture i logistike većeg sistema, a donoseći know-how o Oracle tehnologiji te softverskim rešenjima u upravljanju ljudskim potencijalima, postiže se maksimum zajedničke saradnje i veseli me da firma uz ovako jakog partnera kreće u nove poslovne uspehe koje bismo kao mali puno teže sami ostvarili“, izjavio je Mario Ujević, suvlasnik Plus Plusa.\n„KING ICT kontinuirano unapređuje svoje poslovanje, oslanjajući se na strategiju jačanja portfolia i ljudskih potencijala kompanije. Izuzetno smo zadovoljni što smo uz visoke kompetencije u Oracle tehnologiji, gotovim softerskim rešenjima i kvalitetnim zaposlenima, osigurali i mogućnost rada sa proširenom bazom postojećih kupaca Plus Plus-a sa kojima do sada KING ICT nije imao poslovnu saradnju“, izjavio je Ivan Malić, član Uprave KING ICT-a.\nSa željom da svojim korisnicima donesu novu dodanu vrednost, partneri pod novim nazivom „MAGIS ICT“ započinju proces unapređenja dosadašnjeg razvoja i praktične primene najnovijih dostignuća u primeni Oracle rešenja te daljnjeg širenja portfelja usluga.\nKING ICT potpisao ugovor o spajanju sa firmom Plus was last modified: July 17th, 2008 by Redakcija